qundao/data-zh-poetry huggingface dataset:
孝廉李咸池就先茔结倚云庐栽竹种黍为适余同长公登憩得近体二首
作者：林熙春
朝代：明

卜筑岩阿儗草庐，肯当清世浪居诸。白云深处思无限，绿水流时兴有馀。栽就苍筤供玉矢，培成和黍荐天厨。公车久识真人气，未许山中只著书。凤皇山麓凤皇游，五色翩翩下扁舟。幸有林泉供笑语，更饶金玉助诗喉。相携双陇占佳气，独蹑高峰领上游。桥梓已胜燕市价，可能还忆醉乡侯。
孝廉李咸池就先茔结倚云庐栽竹种黍为适余同长公登憩得近体二首·其一
作者：林熙春
朝代：明

卜筑岩阿儗草庐，肯当清世浪居诸。白云深处思无限，绿水流时兴有馀。栽就苍筤供玉矢，培成和黍荐天厨。公车久识真人气，未许山中只著书。
孝廉李咸池就先茔结倚云庐栽竹种黍为适余同长公登憩得近体二首·其二
作者：林熙春
朝代：明

凤皇山麓凤皇游，五色翩翩下扁舟。幸有林泉供笑语，更饶金玉助诗喉。相携双陇占佳气，独蹑高峰领上游。桥梓已胜燕市价，可能还忆醉乡侯。
寄镛州谢百兵
作者：林熙春
朝代：明

当年将种尚呱呱，此日神交问海隅。吹角风生还跨父，鸣镳春动欲吞胡。肘悬鹊印方高足，志握龙旗莫爱躯。闻道辽阳新战伐，凭君仗剑斩单于。
寄题汉仙岩
作者：林熙春
朝代：明

昔年数过仙岩寺，曾欠仙岩寺里诗。石笋凌空摇兔影，玉莲满地托龙池。不缘飞锡窥天竺，何自乘槎觅汉机。我已仙游依白发，遥从海上问摩尼。
寿伯兄肖翁双眉二十四韵
作者：林熙春
朝代：明

乾坤何日不絪缊，惟有秋来清气淑。牛女相期岁一周，鹊桥为渡天河缩。此时会合喜融融，人间乞巧争驰逐。吾兄是日挂桑弧，共羡生庚为专禄。生当巧节性非巧，老而抑抑无边幅。忆昔少年食贫时，吾兄舌耕母顾复。有时兄耕予欲耕，吾兄惟劝予力读。比予子衿兄未休，即叨一第犹缩缩。尝入楚闽憩衙斋，每云无负古良牧。家食承欢也怡怡，路上逢人说恂穆。布素每经数十年，出入犹然减从仆。积寸累铢供国税，儿孙株守咸式谷。世态炎凉似险巇，不与雷同争转毂。屡宾乡射屡逡巡，郡邑得闻不得目。更有俭勤推嫂氏，祇今踰入犹操作。因之合室仰淳风，相师织衽为雍睦。诞辰家庆集称觞，堂上双眉馀百六。始知甘苦有乘除，苦尽甘来算不错。啬而必寿信有之，寿考繇来先五福。愧我徐行可勉持，愧我燕诒渐匪夙。阶前服食悦纷华，不似吾兄事悃愊。回思积德已百年，孝弟诗书为忠告。用是长歌不讳贫，返朴还醇绵世族。吾兄太朴今犹存，八千椿树为兄祝。
寿寒窗兄七三
作者：林熙春
朝代：明

风流儒雅是吾家，有老桑蓬傍水涯。此日纶巾笼黑发，频年尊酒对黄花。元脩徒步筋犹壮，真率高歌兴尚奢。玉树翩翩勤戏綵，长留紫气护烟霞。
寿寒窗兄八四
作者：林熙春
朝代：明

吾家宗正隐林丘，渭水频加海上筹。己信逋仙笼放鹤，无烦绮圣杖扶鸠。乌纱头上三朝宠，彩服阶前四世游。更睹五千腾紫气，直从函谷跨青牛。
寿将乐廖澹屋七十时仲子文陛应恩选赴南宫书以寄之
作者：林熙春
朝代：明

立帜桥门夙有因，别来高蹈益嶙峋。金华岂羡金章贵，玉洞还看玉树振。月吐秋光三五满，尊开春酒十千频。多君早悟长生诀，剩有刀圭度后人。长庚南耀耀天涯，梦到镛州百里花。凤绚文章常五色，鸠翔闾党擅三华。一经囊里传玄藻，四世堂前戏綵霞。试问寿筹刚七十，八千从此泛仙槎。
寿将乐廖澹屋七十时仲子文陛应恩选赴南宫书以寄之·其一
作者：林熙春
朝代：明

立帜桥门夙有因，别来高蹈益嶙峋。金华岂羡金章贵，玉洞还看玉树振。月吐秋光三五满，尊开春酒十千频。多君早悟长生诀，剩有刀圭度后人。
寿将乐廖澹屋七十时仲子文陛应恩选赴南宫书以寄之·其二
作者：林熙春
朝代：明

长庚南耀耀天涯，梦到镛州百里花。凤绚文章常五色，鸠翔闾党擅三华。一经囊里传玄藻，四世堂前戏綵霞。试问寿筹刚七十，八千从此泛仙槎。
寿廖衍泉七一
作者：林熙春
朝代：明

江天爽气动兼葭，南极星飞度岁华。世种潘桃贪结子，家环韩橡卜开花。孙曾满膝金罍拥，伉俪双眉玉鬓斜。最羡八千方踰七，天台尝己泛仙槎。
寿张惺初
作者：林熙春
朝代：明

四十馀年已续貂，相看华发老渔樵。弟兄弓挂虽逾月，次第筵开祇数朝。斗向秋中杓正转，月当朏后景偏矫。玉釭酒养千年柏，焉问步兵酒更饶。
寿总宪邹南皋先生
作者：林熙春
朝代：明

少年曾已抗龙鳞，甘卧南阳四十春。道在匡山原自重，学明文水未为贫。华彝久识温公望，出处宁同谢传身。一旦精忠垂帝鉴，三朝遗直领儒绅。风尘几岁伤多事，天地吾曹幸有人。谔谔豸冠归表率，师师鹓列仰嶙峋。繇来召毕贞元会，自是伊周社稷臣。眼下寒霜徵傲骨，尊前法酝觉怡神。呼朋共證心如水，报国焉知鬓似银。冲圣焦劳方倚赖，相期珍重八千椿。
寿曾封翁七一
作者：林熙春
朝代：明

少年文苑姓名振，此日昌辰豸史臣。菊后迟花坚晚节，梅前抱蕊兆阳春。鹤龄七十今加一，鸠杖三千正喜新。五色凤皇频戏綵，乌纱未许鬓生银。
寿诰封淑人朱太母八十排律二十四韵
作者：林熙春
朝代：明

间气钟名世，山公夙壮犹。天潢称笏冕，帝里属箕裘。卓尔千金骏，超然五色驺。笃生端有自，溯教岂无繇。肃壸鸡为儆，趋庭鲤作求。和熊宁独柳，画荻不专欧。真与断机偶，那同剉荐侔。裁成笔绣虎，培就剑输牛。偃室曾将养，潘舆亦勉游。平反欢始举，劳逸训常周。却鲊堪诒美，悬鱼可绍休。奉常开礼乐，廷尉著勋猷。荐沭龙章宠，咸推燕翼庥。嫠姑恩每渥，姻党惠时流。学道真如现，达观般若收。鹤龄逾八帙，蟠果已三偷。台背犹儿齿，晬颜尚黑头。寿星□玄月，嫠宿耀清秋。江汉讴声沸，乾坤淑气留。子依红日近，心与白云游。法酝传千里，天浆致十洲。有怀披綵服，无计谢珠旒。爰集嵩中祝，因添海上筹。同朝歌鲁駉，昌炽在荆州。
寿黄玉田
作者：林熙春
朝代：明

龙门际会幸攀龙，况复桑蓬并挂弓。让我初秋宁谓弟，多君五日敢言兄。薇垣雅负东山望，枫陛常悬洛社风。数载萍分今始合，何妨尊酒醉花丛。
封公曾缵槐寿
作者：林熙春
朝代：明

久抱明珠懒暗投，凤毛千仞兴全收。黑头正喜冠加豸，稳步无劳杖刻鸠。使者绣衣嵩少出，老人紫气岭南浮。悬知骢驭澄清急，遥借三花当酒筹。
封孺人李母百岁挽诗
作者：林熙春
朝代：明

五朝闺阃即瑶池，恩自神宗圣祖貤。住世百年甘少一，欲留馀庆与孙枝。
将乐杨贞母古风一首
作者：林熙春
朝代：明

瞻彼蕙兰芬，灼灼竞桃李。当春谁不艳繁华，有时倏忽随霜靡。只有南山顶上松，历尽寒冬节不毁。自古风人咏柏舟，于今贞妇差足拟。贞妇当年初嫁时，夫心愿托梁鸿轨。讵云变起不须臾，白日黄泉路便徙。剖破菱花无合期，掩玉埋香嗟已矣。青天寥廓不可呼，几番欲赴青丘里。转思夫死宜从夫，从夫慷慨徒死尔。藐诸咄咄不堪闻，母死儿孤更何以。况复高堂白发双，朝夕何人相终始。宁为万死一生身，忍饥和丸供菽水。艰苦备尝五十秋，窗前明月为知己。凤毛五色幸翩翩，鸣翮摩天咫尺尔。三山中夜怜啼乌，停翼犹俟风云起。向予偃室接澹台，今日相期何底止。勉旃报母春晖心，圣世忠臣求孝子。
小舟成泛江
作者：林熙春
朝代：明

天地茫茫欲问津，愧予犹匪济川人。幸从累牍酬归兴，敢谓扁舟远俗尘。江静不须劳击楫，风清自是稳垂纶。昔年楼橹犹惊梦，此日中流自在身。
小舟泊先陇前
作者：林熙春
朝代：明

频年不到先人陇，此夕扁舟泊水涯。听得蛙鸣成部曲，梦来鸡报恍朝仪。白云深锁千年域，紫诰重光五色丝。明日宣扬皆主赐，松楸雨露庆休期。
己巳元旦
作者：林熙春
朝代：明

九五龙飞今逾岁，八千里外戴尧天。三更鼓角催新箓，此日融和胜旧年。颂启椒花归主圣，尊开柏叶集孙玄。自兹旦旦同声祝，天保南山寿不骞。
己未元旦
作者：林熙春
朝代：明

元日原称化日长，复当天子计群良。河山为洗甘霖净，草木因沾淑气香。四十七年真湛露，亿千万历正当阳。老臣海上封人祝，天保频歌未可量。
己酉夏观察金公有祝厘之行余卧病弗获祖之江干每枕上有怀辄得诗一二句积之缀成四首用当骊歌
作者：林熙春
朝代：明

天外几年销瘴疠，云中五色拥旌旄。谁游珠海甘茹檗，独上瑶池为献桃。万里肯辞王事苦，九重宁负使臣劳。未央宴罢君恩渥，当有彤弓属锦韬。
己酉夏观察金公有祝釐之行余卧病弗获祖之江干每枕上有怀辄得诗一二句积之缀成四首用当骊歌
作者：林熙春
朝代：明

使君纡略盛谭兵，风雨皇华剑气鸣。南纪山河甘露湛，中兴日月寿星明。千秋凤阙县金鉴，三祝鹓班侍玉衡。青鸟早传佳信到，争云宝箓注长生。春来强半闭岩阿，此日能忘发啸歌。将母尊前分玉露，趍君阙下动金珂。云龙九五腾玄极，海鹤三千度绛河。前席祝釐应有问，愿陈民瘼近如何。遭逢绣斧祝乘舆，多病难遮使者车。岭月便随双雀舫，宫云长护九龙居。南天霞灿冈陵巩，北极秋高气色舒。仙掌遥知茎露满，可无杯沥及相如。
己酉夏观察金公有祝釐之行余卧病弗获祖之江干每枕上有怀辄得诗一二句积之缀成四首用当骊歌·其一
作者：林熙春
朝代：明

使君纡略盛谭兵，风雨皇华剑气鸣。南纪山河甘露湛，中兴日月寿星明。千秋凤阙县金鉴，三祝鹓班侍玉衡。青鸟早传佳信到，争云宝箓注长生。
己酉夏观察金公有祝釐之行余卧病弗获祖之江干每枕上有怀辄得诗一二句积之缀成四首用当骊歌·其三
作者：林熙春
朝代：明

遭逢绣斧祝乘舆，多病难遮使者车。岭月便随双雀舫，宫云长护九龙居。南天霞灿冈陵巩，北极秋高气色舒。仙掌遥知茎露满，可无杯沥及相如。
己酉夏观察金公有祝釐之行余卧病弗获祖之江干每枕上有怀辄得诗一二句积之缀成四首用当骊歌·其二
作者：林熙春
朝代：明

春来强半闭岩阿，此日能忘发啸歌。将母尊前分玉露，趍君阙下动金珂。云龙九五腾玄极，海鹤三千度绛河。前席祝釐应有问，愿陈民瘼近如何。
己酉立秋前四日同郑德进谢行可游吉水寺塔归宿江上德进有诗纪游余未及和丁巳搜箧得诗始为步韵时五月望后也
作者：林熙春
朝代：明

山川思玩眺，一叶泛兰舟。夏去又称夏，秋来未即秋。高人深石室，太守问田畴。欲到招提岸，韩江濯足流。二妙贪名刹，迎秋选胜游。万流环赤海，一柱控瀛州。玉露惟伸掌，金轮在举头。凝眸千里外，天地一虚舟。挽舟依负郭，一醉解千愁。拥膝形骸合，论心臭味投。梦兮山北斗，觉矣日东头。为忆当年兴，续诗纪旧游。
己酉立秋前四日同郑德进谢行可游吉水寺塔归宿江上德进有诗纪游余未及和丁巳搜箧得诗始为步韵时五月望后也·其一
作者：林熙春
朝代：明

山川思玩眺，一叶泛兰舟。夏去又称夏，秋来未即秋。高人深石室，太守问田畴。欲到招提岸，韩江濯足流。
己酉立秋前四日同郑德进谢行可游吉水寺塔归宿江上德进有诗纪游余未及和丁巳搜箧得诗始为步韵时五月望后也·其三
作者：林熙春
朝代：明

挽舟依负郭，一醉解千愁。拥膝形骸合，论心臭味投。梦兮山北斗，觉矣日东头。为忆当年兴，续诗纪旧游。
己酉立秋前四日同郑德进谢行可游吉水寺塔归宿江上德进有诗纪游余未及和丁巳搜箧得诗始为步韵时五月望后也·其二
作者：林熙春
朝代：明

二妙贪名刹，迎秋选胜游。万流环赤海，一柱控瀛州。玉露惟伸掌，金轮在举头。凝眸千里外，天地一虚舟。
应嶙峋枉酌草堂以诗投谢用韵赋答
作者：林熙春
朝代：明

才绳仲远动珠旒，此日那堪汗漫游。逐吏仍思惭宓子，故人何以恋并州。粤闽几岁情相洽，风雨一尊山更幽。幸有剑光当夜月，可能刻烛续诗筹。
庚戌除夕
作者：林熙春
朝代：明

无计回天听，栖迟十五春。今宵尘垢净，明日岁华新。未献南山颂，先开北海樽。庚星留德曜，长照八千椿。
庚申元日
作者：林熙春
朝代：明

庚元元日耀长庚，万国衣冠祝圣明。九五天边悬虎座，八千里外结鸥盟。辽阳戎马征求急，粤海萑苻杀气横。最是一腔饶热血，老臣何计请长缨。
庚申诏起留仪
作者：林熙春
朝代：明

三十年来老夕郎，自甘废弃钓沧浪。岂期丹诏春无限，遂使青山夜有光。疲马敢云犹识路，醯鸡今且复含香。金陵况是高皇地，求旧恩私誓不忘。
庚申除夕
作者：林熙春
朝代：明
体裁：七言律诗

宝历万年接泰昌，致身天地半维桑。久捐枕上黄扉梦，任是巾中白发长。丘壑自知甘甪里，圣明岂忍废高阳。幸从此夕未称老，且向垆前百举觞。
庚申除夕
作者：林熙春
朝代：明

宝历万年接泰昌，致身天地半维桑。久捐枕上黄扉梦，任是巾中白发长。丘壑自知甘角里，圣明岂忍废高阳。幸从此夕未称老，且向垆前百举觞。
张元辉恤刑粤西还朝排律十二韵
作者：林熙春
朝代：明

昔年曾附骥，如君最擅场。乘槎泛牛渚，说剑射龙光。东璧文章重，西曹礼乐张。白云频视草，丹笔每□香。麟趾先无告，鸾声出未央。九疑开法象，五色跨神羊。解网宽三面，下车泣一方。奚囊惟疏牍，扶杖尽壶觞。珠勒喧梧桂，锦衣押凤凰。阳和披柳色，阴德种兰芳。忽动归朝思，应知报主肠。更怜民力竭，流涕未为狂。
御园牡丹
作者：林熙春
朝代：明

长安春色百花庄，却羡花王喜向阳。根自上林呈国色，味攒佳气见天香。金茎露湛胭脂湿，玉树烟浮琥珀光。莫道群芳君独擅，多君况复侍君王。云里帝城绮树装，莫春春色擅姚黄。谁云芍药能堪侍，始信芙蓉远避芳。禁苑栽培成锦绣，瀛州歌咏尽笙簧。良辰怎令花神笑，相与同称万岁觞。
御园牡丹·其一
作者：林熙春
朝代：明

长安春色百花庄，却羡花王喜向阳。根自上林呈国色，味攒佳气见天香。金茎露湛胭脂湿，玉树烟浮琥珀光。莫道群芳君独擅，多君况复侍君王。
御园牡丹·其二
作者：林熙春
朝代：明

云里帝城绮树装，莫春春色擅姚黄。谁云芍药能堪侍，始信芙蓉远避芳。禁苑栽培成锦绣，瀛州歌咏尽笙簧。良辰怎令花神笑，相与同称万岁觞。
怀司勋李四馀
作者：林熙春
朝代：明

龙门久谢山公事，海内犹然仰岁星。击钵无人赓白雪，辞籯有子重青萍。著书儗绍千秋鉴，从政曾尊六字铭。丹凤来韶应指日，可容鸥鸟狎沙汀。
怀朱存敬并申祝意
作者：林熙春
朝代：明

海上当年赖壮猷，天门青琐仰前修。因依棠树遥相忆，欲寄梅花末自繇。幸有凤毛堪系简，况逢鹤算更添筹。武彝自是神仙宅，碧水长清映白头。
怀王心亭驾部时终养将释经
作者：林熙春
朝代：明

曾听鸣琴擅好音，归来海上并抽簪。百年易地孤臣泪，千里同堂孺子心。司马声闻传视草，冥鸿飞倦恋栖林。王祥自合徵书至，鳄渚无劳叹陆沉。
怀黎丽阳谏议因季弟司理却寄以识遐思
作者：林熙春
朝代：明

昔年趍步直承明，此日稀闻玉佩声。耕凿歌天宁自放，星辰远斗半同盟。韩津有弟称鸠爽，汉迢须君作凤鸣。逋客祗知笼纵鹤，黎醇焉忍负苍生。
恭和太师台翁元旦诗四首
作者：林熙春
朝代：明

夜半钟声晓漏酣，龙飞虎座可同探。九天日月开乎一，万国衣冠祝者三。班列幸随元老肃，朝回喜为圣人谭。小臣愧献椒花颂，款马充庭数马堪。东上红轮瑞色酣，平津领袖百官探。共祈圣寿无疆万，独亮天工不朽三。会际龙云频授简，欢同鱼水可纾谈。春风春日颁春酒，酒后诗成是孰堪。长安弦管闹声酣，元老登坛月窟探。昨夜青藜燃太乙，今朝紫气映台三。纯忠报国因诗发，馀力筹边对奕谈。却怪稽生成底事，千秋事业让今堪。元日题诗兴未酣，相依险韵竞相探。宁誇世庙词人七，直倡吾曹学士三。祇为汉家宣淑气，宁从晋代尚清谈。垂衣圣主求玄藻，肯令元臣赋不堪。
恭和太师台翁元旦诗四首·其一
作者：林熙春
朝代：明

夜半钟声晓漏酣，龙飞虎座可同探。九天日月开乎一，万国衣冠祝者三。班列幸随元老肃，朝回喜为圣人谭。小臣愧献椒花颂，款马充庭数马堪。
恭和太师台翁元旦诗四首·其三
作者：林熙春
朝代：明

长安弦管闹声酣，元老登坛月窟探。昨夜青藜燃太乙，今朝紫气映台三。纯忠报国因诗发，馀力筹边对奕谈。却怪稽生成底事，千秋事业让今堪。
恭和太师台翁元旦诗四首·其二
作者：林熙春
朝代：明

东上红轮瑞色酣，平津领袖百官探。共祈圣寿无疆万，独亮天工不朽三。会际龙云频授简，欢同鱼水可纾谈。春风春日颁春酒，酒后诗成是孰堪。
恭和太师台翁元旦诗四首·其四
作者：林熙春
朝代：明

元日题诗兴未酣，相依险韵竞相探。宁誇世庙词人七，直倡吾曹学士三。祇为汉家宣淑气，宁从晋代尚清谈。垂衣圣主求玄藻，肯令元臣赋不堪。
惺初约修褉事不赴
作者：林熙春
朝代：明
体裁：七言律诗

永和遗迹渺难探，千载风流属太函。犬齿衡茅逢七七，龙飞日月际三三。友生有约期心赏，只尺何缘觌面谭。可是张华能醉客，逋仙笼鹤为辞酣。
感时诗
作者：林熙春
朝代：明

瓦陈红荔与青梅，故俗于今若浪推。法酝必从吴浙至，珍羞每自海洋来。羊金饰服三秦宝，燕玉妆冠万里瑰。焉得棕裙还旧俗，堪羞大袖短头鞋。
戊午海啸歌
作者：林熙春
朝代：明

吾今搔首叩青天，天道洪濛绾地轴。风伯繇来任卷舒，雨师元自泽禾谷。甜味九州海若藏，东南万里鱼龙伏。三灵效顺各有司，阴阳燮理端可卜。云何去岁偶喧传，喧传今岁为岁恶。厉鬼青妖春夏生，忆前戊午咸觳觫。秋来溽暑愈非常，郁郁如焚为最酷。八月四日乱云飞，水气纷纷成黪黩。海上叫号鸟雀呼，蜃窟蛟宫亦反覆。三更燐火挟雄风，雄风催雨变陵谷。须臾地震数摇床，须臾天涌频翻屋。昆虫鳞甲共穿林，百雉垣墙如破竹。稼穑顿淹万顷田，丘园胥假百年木。仓皇欲济无津梁，牛羊男女空驰逐。估客闽商问水滨，舟人渔子葬鱼腹。蔽江臭秽不堪闻，顾瞻山河景非昨。可怜海澨千万家，为问谁家得全族。孑遗无处觅鹪鹩，涕泪惟云求半菽。似此乾坤何等时，度之鬼神亦应哭。吾今问天天好生，地原载物焉忍毒。岂是天地职无为，不任三灵宅四隩。三灵即是古三公，三公不备阴阳错。如欲民瘼达九阍，岂可因噎废耳目。如欲补救起疮痍，惟在六卿倡九牧。年来旱潦信有之，无如今岁愁万斛。语云得民在得心，可令剜厥心头肉。因思旋转在至尊，何以得邀先赐复。复思萧条遍九州，更愿推恩蠲税榷。君不见周家一悟雨反风，当日依然岁大熟。又不见重译来朝胡为哉，海不扬波效封祝。
戊午除夕
作者：林熙春
朝代：明

屈指当年惊戊午，今年戊午益堪伤。甘泉烽火三韩急，濒海风涛八月狂。复以梧摧增涕泪，更于星变转仓皇。幸当此夕销除尽，坐待明朝瑞气翔。
戊申贱辰辱父执陈薛谢三先生并持觞至三先生二百四十岁酒力步履如常人老父喜三先生来病辄起留款三日乃游凤凰台登舟别小子漫赋四绝为谢
作者：林熙春
朝代：明

三老庞眉并杖鸠，同于韩麓跨青牛。问君何事相携手，祗谓山人助一筹。海上三飞白鹤来，草堂椿树五云开。百年聚首商山会，念我徘徊首重回。寿星二百还右四，中有仙人并吾翁。喜狎凤皇瞻紫气，登台犹共赋雄风。兴阑一叶下瀛州，白发争妍白水秋。瞬息片帆沧海近，谁人能并李膺游。
戊申贱辰辱父执陈薛谢三先生并持觞至三先生二百四十岁酒力步履如常人老父喜三先生来病辄起留款三日乃游凤凰台登舟别小子漫赋四绝为谢·其一
作者：林熙春
朝代：明

三老庞眉并杖鸠，同于韩麓跨青牛。问君何事相携手，祗谓山人助一筹。
戊申贱辰辱父执陈薛谢三先生并持觞至三先生二百四十岁酒力步履如常人老父喜三先生来病辄起留款三日乃游凤凰台登舟别小子漫赋四绝为谢·其三
作者：林熙春
朝代：明

寿星二百还右四，中有仙人并吾翁。喜狎凤皇瞻紫气，登台犹共赋雄风。
戊申贱辰辱父执陈薛谢三先生并持觞至三先生二百四十岁酒力步履如常人老父喜三先生来病辄起留款三日乃游凤凰台登舟别小子漫赋四绝为谢·其二
作者：林熙春
朝代：明

海上三飞白鹤来，草堂椿树五云开。百年聚首商山会，念我徘徊首重回。
戊申贱辰辱父执陈薛谢三先生并持觞至三先生二百四十岁酒力步履如常人老父喜三先生来病辄起留款三日乃游凤凰台登舟别小子漫赋四绝为谢·其四
作者：林熙春
朝代：明

兴阑一叶下瀛州，白发争妍白水秋。瞬息片帆沧海近，谁人能并李膺游。
戊辰元旦
作者：林熙春
朝代：明

元年元日为春日，岁去岁来幸泰来。天自春阳开世运，人从泰道庆台莱。贞元复际三元历，献岁群称万岁杯。岭外老臣翘首望，明良千载咏康哉。
戊辰十一月廿一日夜梦有令禁私宰余谓合家久不啖牛肉遂拈一诗诵其事睡觉只忆起语二句枕上足之辄成一律
作者：林熙春
朝代：明

元良御极重群生，堂下栎椒恩亦并。郊社牺牲皆俎共，乾坤风雨一犁耕。虽然历世鞭箠苦，幸有明时爱护宏。自勘吾家原守戒，不忘梦寐续诗成。
戊辰除夕
作者：林熙春
朝代：明

天假馀年逢七七，曾玄递抱发垂肩。虽邀汤饼堪频集，敢望箕裘得几传。偶以萑苻填岭海，顿今桑梓染风烟。即看宵遁宁人力，此夕何妨卧榻眠。
挽傅莘野·其三
作者：林熙春
朝代：明

何事观风者，旌书表士林。杞忧终夜念，葵曝一生心。百岁期将近，重泉路忽深。儿孙争胠箧，字字是南金。
挽傅莘野·其三
作者：林熙春
朝代：明

何事观风者，旌书表士林。杞忧终夜念，葵曝一生心。百岁期将近，重泉路忽深。儿孙争胠箧，字字是南金。天地伤黄耇，邦人失典刑。清风寒旧砌，明月下空庭。不尽商霖雨，应悬汉列星。凤毛饶玉树，奕世有青萍。
挽傅莘野·其四
作者：林熙春
朝代：明

天地伤黄耇，邦人失典刑。清风寒旧砌，明月下空庭。不尽商霖雨，应悬汉列星。凤毛饶玉树，奕世有青萍。
挽傅莘野四章
作者：林熙春
朝代：明

洛下耆英社，商家版筑庐。寸心留白发，遗泽满苍梧。杖履三朝客，咿唔一老儒。寿夸孙似祖，何必事嗟吁。乡射推三老，前朝衰令身。胸藏千载事，眼见百年人。蔬素多贻谷，羹墙重采蘋。天涯型范远，瞻望却伤神。
挽傅莘野四章·其一
作者：林熙春
朝代：明

洛下耆英社，商家版筑庐。寸心留白发，遗泽满苍梧。杖履三朝客，咿唔一老儒。寿夸孙似祖，何必事嗟吁。
挽傅莘野四章·其二
作者：林熙春
朝代：明

乡射推三老，前朝衰令身。胸藏千载事，眼见百年人。蔬素多贻谷，羹墙重采蘋。天涯型范远，瞻望却伤神。
族子守德馈予独鹤养巳三年性驯甚每雁鸣鹤亦鸣令人爱且怜之近因浮鱼塘中损趐不觉悽切漫作二章
作者：林熙春
朝代：明

卫公曾馈鹤，孤鹤叹飘零。饮啄知人性，回翔近物情。观鱼频独立，顾雁每双鸣。岂谓浮鸥病，迟君羽翼生。此鹤原仙品，飞来自九皋。顶丹依日曝，羽白柰霜高。忽损云霄翮，翻从丘壑号。主人如善养，鸾凤且同翱。
族子守德馈予独鹤养巳三年性驯甚每雁鸣鹤亦鸣令人爱且怜之近因浮鱼塘中损趐不觉悽切漫作二章·其一
作者：林熙春
朝代：明

卫公曾馈鹤，孤鹤叹飘零。饮啄知人性，回翔近物情。观鱼频独立，顾雁每双鸣。岂谓浮鸥病，迟君羽翼生。
族子守德馈予独鹤养巳三年性驯甚每雁鸣鹤亦鸣令人爱且怜之近因浮鱼塘中损趐不觉悽切漫作二章·其二
作者：林熙春
朝代：明

此鹤原仙品，飞来自九皋。顶丹依日曝，羽白柰霜高。忽损云霄翮，翻从丘壑号。主人如善养，鸾凤且同翱。
无题五言绝四首
作者：林熙春
朝代：明

日落荒山远，仓皇避虎狼。更闻狐假虎，流涕贾生狂。民力艰虞甚，征求已竭脂。江湖成惨淡，何处一枝栖。谁谓人情薄，一词且万章。蔡伦如可作，生意自洋洋。岂是悬鱼操，天涯乐意疏。终旬不列肆，顿令食无鱼。
无题五言绝四首·其一
作者：林熙春
朝代：明

日落荒山远，仓皇避虎狼。更闻狐假虎，流涕贾生狂。
无题五言绝四首·其三
作者：林熙春
朝代：明

谁谓人情薄，一词且万章。蔡伦如可作，生意自洋洋。
无题五言绝四首·其二
作者：林熙春
朝代：明

民力艰虞甚，征求已竭脂。江湖成惨淡，何处一枝栖。
无题五言绝四首·其四
作者：林熙春
朝代：明

岂是悬鱼操，天涯乐意疏。终旬不列肆，顿令食无鱼。
曾九虚丈得拜大行赋此志喜
作者：林熙春
朝代：明

才名推子羽，召拜达清衢。雉尾闻天语，螭头捧帝符。暂劳驰鸟迹，转盻掠龙珠。当宁方垂眷，民风到处诹。
李思准九月诞辰寄一律为寿
作者：林熙春
朝代：明

神山小隐接蓬瀛，碧水依然系去情。已幸凤毛声正噪，况当鹤发饮偏横。频年白眼看时态，此日黄花对月明。闾里不须劳倚望，泥金云里到金城。
来凤诗
作者：林熙春
朝代：明

闻鸟居丹穴，其名曰凤皇。九苞成羽翼，五采焕文章。有竹方思集，非梧不惮翔。庭仪徵舜协，岐啸兆周昌。千载难绳美，吾朝可绍芳。圣明方缵服，天启正垂裳。朝讲誇前代，弓旌遍四方。蜀黔陈露布，齐鲁复金汤。丞弼充阿阁，台谏儗朝阳。抱义刑章略，戴仁赈贷详。讴歌腾宇宙，清淑萃河梁。今日禹州境，汉世颍川乡。曾谓次公异，宁如冲主庆。羽王来远岫，审览下高冈。细雨毫光润，卿云顶盖妆。万禽环左右，数日始飞扬。两使陈方至，九重喜未央。太和虽致瑞，交儆始为康。转忆文偕舜，亦忧苗与羌。祯祥焉足恃，兢业莫相忘。
松山图寿孟善弟
作者：林熙春
朝代：明

郁郁苍松万仞山，栖迟何计可跻攀。乾坤一局高人榻，坐对松山尽日閒。
林伯子冠且及昏诗以志喜
作者：林熙春
朝代：明

三秋桂影浓，姮女系仙踪。头角峥嵘盛，门阑喜庆崇。龟筮从射雀，鱼水便乘龙。世德繇来旧，家声待尔隆。
林存古自莆远讯次韵奉答
作者：林熙春
朝代：明

归来鳄渚稳垂纶，乐圣常倾酒债银。种菊自惭三径主，采苓犹是一閒身。青山幸折知新柬，白发应沾怀旧巾。千里壶中明日月，雄风四起送芳尘。
次安庆贱辰阻风
作者：林熙春
朝代：明

六传恩乘路八千，孤舟犹滞皖城边。夜惊浪斗心为熟，时望风回眼若穿。忽值桑蓬增发变，幸逢犬马正身痊。彼苍愿假推移力，敢谓生平欲济川。
次止玄先生韵勉孙尔扬
作者：林熙春
朝代：明

诸孙幸绕膝，白眉宁几人。人皆矜意气，惟尔最含醇。少小彝伦笃，唯诺更与亲。读书声正噪，摛辟日日心。年来惭潦倒，元宗属望频。入山探二酉，驰骤偶伤神。塞兑堪调息，寡虑可还真。爽口非为宝，伐性酷于秦。拂意人常有，何必转生嗔。清静长生诀，千金尔自珍。
次淮阳恋阙
作者：林熙春
朝代：明

潮阳海日向葵倾，白发捐兮答圣明。桥砌玉河萦水湛，阁连金殿拂风清。迢迢远路长淮济，灼灼薰天九夏晴。遥望粤云看日到，樵渔自适傲肥轻。
次程冈宿旧主谢茂才叔侄宅
作者：林熙春
朝代：明

岭外驱驰频带雨，虔南投宿始占星。昔年已挹芳兰秀，此日重依玉树荣。偃蹇漫讶秦逐客，风流宁论鲁诸生。相逢话旧清尊满，何必溪矶叹独醒。
次诸生蔡禹津韵
作者：林熙春
朝代：明

俊髦久儗拔蜚英，弹铗归来岂世情。飘泊十年鸿羽滞，风云此日马蹄轻。著书问业车骑□，噬指关心月旦评。不是酒人犹按剑，骊珠应许耀承明。
次韵寄答李司勋人日之作
作者：林熙春
朝代：明

年来底事赋清流，读易陶园岁几周。天地风尘还自语，弟兄簪笏久同抽。侧闻天子频招隐，尽道山公尚壮猷。千里曲江传胜事，宁知褊性合栖幽。
次韵答郑德进四首末首专述鄙怀
作者：林熙春
朝代：明

石林甘市隐，世事似浮云。歌凤难为侣，冥鸿更不群。图书皆友伴，天地一琴樽。伫望东城气，光连北斗尊。羡尔山房胜，长屯五色云。有心探古迹，何以去人群。鸟熟依书架，花残落酒樽。乾坤无限事，不朽孰为尊。白社逢秋日，青山隔暮云。风雷成索处，城市便离群。无计深投辖，何缘细倒樽。有时勤访戴，谷口道常尊。书庄何所事，所事在耕云。自远星辰列，谁怜鹓鹭群。倦来频闭阁，兴到辄开樽。菽水亲心洽，衔恩在至尊。
次韵答郑德进四首末首专述鄙怀·其一
作者：林熙春
朝代：明

石林甘市隐，世事似浮云。歌凤难为侣，冥鸿更不群。图书皆友伴，天地一琴樽。伫望东城气，光连北斗尊。
次韵答郑德进四首末首专述鄙怀·其三
作者：林熙春
朝代：明

白社逢秋日，青山隔暮云。风雷成索处，城市便离群。无计深投辖，何缘细倒樽。有时勤访戴，谷口道常尊。
次韵答郑德进四首末首专述鄙怀·其二
作者：林熙春
朝代：明

羡尔山房胜，长屯五色云。有心探古迹，何以去人群。鸟熟依书架，花残落酒樽。乾坤无限事，不朽孰为尊。
次韵答郑德进四首末首专述鄙怀·其四
作者：林熙春
朝代：明

书庄何所事，所事在耕云。自远星辰列，谁怜鹓鹭群。倦来频闭阁，兴到辄开樽。菽水亲心洽，衔恩在至尊。
次韵答黄玉田
作者：林熙春
朝代：明

汉家循吏次公尊，六息繇来自主恩。洱海夙归山斗望，闽山还忆保釐垣。百年诒谷庭兰茂，三径栽花渭竹存。祇恐圣朝招隐急，风雷半夜起云屯。
次韵答龚润寰
作者：林熙春
朝代：明

归来暌别怅如何，燕市当年意气多。我已有心依菽水，君今何事叹嗟跎。凤雏自是毛俱奋，鸥侣犹然鬓未皤。国是纷拿殊未了，可容紫帽发长歌。
次韵送别驾杨岱舆归杭
作者：林熙春
朝代：明

彩笔曾从象纬干，八千里外正栖鸾。儿童翘首争骑竹，簪笏论心快倚兰。何事扶风金石铄，顿令揭岭骕骦寒。君归五世饶家庆，莱綵阶前映豸冠。
次韵送志莘杨别驾归信州别驾为少宰端洁公子
作者：林熙春
朝代：明

才名屈指有谁优，五色凤毛自寡俦。骥足繇来迷俗品，娥眉何事妒清流。满途攀卧千年舄，数卷图书一□舟。君去无烦频惜别，海滨棠下思还悠。莫道间关行路难，人情巇险更心寒。山川有意还相慰，清白无㜞可自欢。韩月北随双袖拂，章江西去片帆安。壮怀尚有虔刀在，努力清时玉露餐。
次韵送志莘杨别驾归信州别驾为少宰端洁公子·其一
作者：林熙春
朝代：明

才名屈指有谁优，五色凤毛自寡俦。骥足繇来迷俗品，娥眉何事妒清流。满途攀卧千年舄，数卷图书一□舟。君去无烦频惜别，海滨棠下思还悠。
次韵送志莘杨别驾归信州别驾为少宰端洁公子·其二
作者：林熙春
朝代：明

莫道间关行路难，人情巇险更心寒。山川有意还相慰，清白无㜞可自欢。韩月北随双袖拂，章江西去片帆安。壮怀尚有虔刀在，努力清时玉露餐。
次韵送钱尔扬归四明
作者：林熙春
朝代：明

四明自昔称蓬莱，海上神州县亦赤。有美翩翩秀色奇，攻苦连床常惕惕。惕惕连床可是谁，弟兄师友相朝夕。荆花满树兆非常，准儗鲲鹏同振翼。伯占天香第一枝，天上星辰手可摘。季方原不负元方，白璧宁溷它山石。幸游鳄渚访昌黎，多君臭味箴吾直。一尊绿蚁倡骊歌，洗耳曲江结绮席。
江上诞日
作者：林熙春
朝代：明

秋江一苇凤栖岑，犬马逢希又五临。漫说今朝为挂矢，敢云三载已抽簪。时艰每切忧时虑，主圣常悬恋主心。子姓且随欢聚首，何妨发兴一杯斟。
汪伯祖刲股救祖祖随苏不意越年身殒赋此以悼之
作者：林熙春
朝代：明

少年头角正峥嵘，却把纲常双手擎。痛割一身惟报祖，须臾万死转更生。始知天地犹堪吁，益觉参芩未足并。忽怪青云霾白昼，宁馨咄咄泪双横。
泛海哭周耿西先生
作者：林熙春
朝代：明

年来未遂乘桴志，贾勇曾登一叶舟。海鵧迎风随去返，江豚吹浪任沉浮。因知日月光中荡，益信乾坤水上沤。敢谓济川能击楫，中流览胜可彝犹。海滨倡道狎齐盟，八十吞胡尚请缨。岂谓前脩贪赋鵩，翻教后进失鸣鹦。山藏玉笈千年在，阶长金茎百世赢。汉使若还求遗草，何妨海上答承明。
泛海哭周耿西先生·其一
作者：林熙春
朝代：明

年来未遂乘桴志，贾勇曾登一叶舟。海鵧迎风随去返，江豚吹浪任沉浮。因知日月光中荡，益信乾坤水上沤。敢谓济川能击楫，中流览胜可彝犹。
泛海哭周耿西先生·其三
作者：林熙春
朝代：明

海滨倡道狎齐盟，八十吞胡尚请缨。岂谓前脩贪赋鵩，翻教后进失鸣鹦。山藏玉笈千年在，阶长金茎百世赢。汉使若还求遗草，何妨海上答承明。
海汤尉黄君清吏也未二载有王门之行舆论惜之为赋排律用系去思
作者：林熙春
朝代：明

有美瀛州尉，同归叔度并。官卑怀白璧，行苦重青萍。讯盗无冤狱，临民有颂声。一年随赤县，万里觐彤庭。归矣席还冷，到兮幕更清。正期增秩往，翻作曳裾行。只马图书系，孤舟岭月明。何事娥眉妒，顿令骥足停。堂前堪戏綵，阶下可传经。世事君无负，何劳叹独醒。
海阳厢都古风
作者：林熙春
朝代：明

凤城原是昌黎地，厢民四绕拥江东。邻揭太和犹易治，附郭归仁为政丰。东莆蓬莱连上莆，龙津错绣接登龙。登瀛准儗登云步，一水天南桂影浓。风净秋溪攒秀色，龙溪环海庆朝宗。此中自昔称邹鲁，今日还思渤海龚。
游凤凰塔谒郭祠
作者：林熙春
朝代：明

朝阳栖凤处，砥柱障川东。影落惊波鳄，光延接彩虹。蘋蘩思北斗，桃李忆春风。无限登临者，千年仰令公。
潮阳陈父母惠诗次韵奉答
作者：林熙春
朝代：明

海滨何幸借玄綦，肝胆于今一旦披。骥足方驰云似锦，鸾音初奏羽为仪。已知吴水波馀润，益信棉城花更奇。召杜繇来推国士，青山千载慰襟期。
煮粥救饥歌二十四韵
作者：林熙春
朝代：明

历披舆地阅山川，海滨自昔称邹鲁。外有错出之鱼盐，内有膏粱之沃土。弘正以前正淳庞，上下恬熙实宁宇。岛夷煽乱嘉隆间，因之海酋大跋扈。此时扰扰不堪闻，儋石百钱犹充腋。数十年来似苟安，云何闾阎转贫窭。岂其器服事豪奢，抑亦樗蒲萃成薮。岂其雀鼠日繁多，抑亦貂珰猛于虎。岂其逐末少农桑，抑亦闽舵如鸟飞，百万菽粟捆楼橹。用致灾沴一频仍，遂令十室尘生釜。冬春一粒已成珠，青黄不接何所怙。幸闻制锦有休文，力与疲民作盟主。请蠲请赈请发陈，犹恐阽危无或补。乃属耆老细讲求，惟有设粥堪救苦。广开宏署集疮痍，班荆列坐如队伍。憔颜悴色已奄奄，一瓢一勺同哺乳。人人得意无向隅，食矣鸣金毕伐鼓。君侯或走山之巅，有时或走江之浒。到处焦劳语语酸，不避疾垢兴蓝缕。自是格天天澍随，起死回生不知数。古云救荒无奇策，宁知此策神仙醽。愧余虽爱莫助之，只勒长歌效欣舞。歌兮歌兮愿若何，但愿天皇召召父。召父献纳罢关征，海滨岁岁德施普。
王孟箕双节流芳五言律三十四韵
作者：林熙春
朝代：明

乾坤清淑气，磅礴大江傍。大小孤山出，招摇列宿张。匡庐悬玉柱，彭蠡护金汤。五柳先生里，三槐宰相堂。云何贤父子，先后殒光芒。天也靳难老，人兮称未亡。其知身既许，相对胆堪尝。铁石姑同妇，寒温冰与霜。百年黯昼色，孤影当星光。范砚留孙璧，薛经授子珰。无心迟发白，有意慰泉黄。幸挺梧枝秀，能绳椿树芳。神驹犹带血，雏凤甫呈祥。舐犊非慈爱，和熊是义方。痛心关远别，扼臂动旁皇。弓冶谁当户，文章独擅场。燕山收骏骨，越水试羊肠。人望频相属，主恩正未央。提封移岭表，握节下潮阳。春满弦歌沸，花明桃李香。驰驱问疾苦，畎亩驯牛羊。笔阵惊鱼鳄，琴音下凤凰。青萍腾卓异，紫诰并辉煌。廊庙徵劳苦，水衡近梓桑。口碑弥道路，卧辙溢郊疆。岭月装行役，图书系骕骦。无金封马鬣，有綍贲龙光。未许恋家庆，还应趣帝乡。祖陵偏密迩，国是定匡襄。胜地登临啸，名山著作藏。翩翩逸少调，磊磊辋川行。龟顾垂朱绶，鸾飞载锦囊。繇来世德远，人座起文昌。
瑶会行为萧太母九十祝
作者：林熙春
朝代：明

君不见西方有水天上来，波光月色映蓬莱。负津千顷不可即，愿驾长虹赴瑶台。瑶台之上坐仙姥，试问年岁不知数。白雪为发霓为裳，婆娑世界无今古。手植桃树东园边，绕风擎露拂九天。十围盘曲三千里，开花结实六千年。更有青鸾集凤诸，葳蕤垂翼翩翩举。一鸣喈喈中五音，为报潮阳有仙侣。潮阳仙侣发垂肩，九十持戒学探玄。茫茫雾下频飞舄，凌风泠泠阆苑前。阆苑华筵为谁祝，亲捧蟠桃大如斛。姥云一啖可长生，无用茹芝亦辟谷。仙侣有郎河降神，少年手掣生麒麟。裒然海内观上国，玉皇香案为近臣。不愿登天飞赤舄，只愿乌鸟依刘膝。白云缥缈碧天长，一门同占仙人籍。仙人灏气萃一家，孙曾莱彩杂吹笳。昔有和熊与画荻，未闻曾占百岁槎。须臾天上鸾章下，争看丝纶五色射。毋为金母子凌烟，不负当年种桃者。
甲子元旦
作者：林熙春
朝代：明

冬来震索幸恩覃，新甲重临兴倍酣。圣主龙飞元及四，老臣马齿七加三。忽逢白雪飘金殿，且向黄扉扣玉簪。最是阳春称盛事，丰年已兆胜传柑。
甲子请告绝句十二首中多缀以旨意亦葵藿之思
作者：林熙春
朝代：明

为赋初衣愧不才，宁云几动见几回。起家忠谏劳天语，一字千金换不来。再以全身吁阙庭，圣明犹复喜明刑。自知驽品非千里，岂肯妨贤负法星。岂谓逃忙恋太函，乞骸无以扣阍三。谁知冲圣留供职，未许劳臣便释担。屡下温词慰出山，其如鸟倦已知还。恩留供职犹无己，翘首何时得赐閒。五望天恩望不穷，衰龄已自达重瞳。更怜任事还清健，此日何当眷转隆。出山无补尽堪羞，敢谓资深与望优。特晋司农需召用，温纶六锡迈前修。六臣同斥久同盟，披擽当年抗疏情。随荷玉音天上至，老成忠直可胜荣。极目天南路八千，驿程犹欠买舟钱。殊恩赐遽归韩峤，实录仍令纪载传。自愧微臣锡马还，翻蒙隆礼誉耆贤。叩天祇欲收成命，成命依然下九天。溯从青琐点朝班，四世承恩戴似山。莫觌天颜陈谢悃，八行清泪寸心丹。载德南行数月长，天门稽首结离肠。趑趄一步一回首，与世俱传不忍忘。一出青门暑色浓，衣冠祖道望行踪。归与击壤同声祝，不负乾坤一老农。
甲子请告绝句十二首中多缀以旨意亦葵藿之思·其一
作者：林熙春
朝代：明

为赋初衣愧不才，宁云几动见几回。起家忠谏劳天语，一字千金换不来。
甲子请告绝句十二首中多缀以旨意亦葵藿之思·其七
作者：林熙春
朝代：明

六臣同斥久同盟，披擽当年抗疏情。随荷玉音天上至，老成忠直可胜荣。
甲子请告绝句十二首中多缀以旨意亦葵藿之思·其三
作者：林熙春
朝代：明

岂谓逃忙恋太函，乞骸无以扣阍三。谁知冲圣留供职，未许劳臣便释担。
甲子请告绝句十二首中多缀以旨意亦葵藿之思·其九
作者：林熙春
朝代：明

自愧微臣锡马还，翻蒙隆礼誉耆贤。叩天祇欲收成命，成命依然下九天。
甲子请告绝句十二首中多缀以旨意亦葵藿之思·其二
作者：林熙春
朝代：明

再以全身吁阙庭，圣明犹复喜明刑。自知驽品非千里，岂肯妨贤负法星。
甲子请告绝句十二首中多缀以旨意亦葵藿之思·其五
作者：林熙春
朝代：明

五望天恩望不穷，衰龄已自达重瞳。更怜任事还清健，此日何当眷转隆。
甲子请告绝句十二首中多缀以旨意亦葵藿之思·其八
作者：林熙春
朝代：明

极目天南路八千，驿程犹欠买舟钱。殊恩赐遽归韩峤，实录仍令纪载传。
甲子请告绝句十二首中多缀以旨意亦葵藿之思·其六
作者：林熙春
朝代：明

出山无补尽堪羞，敢谓资深与望优。特晋司农需召用，温纶六锡迈前修。
甲子请告绝句十二首中多缀以旨意亦葵藿之思·其十
作者：林熙春
朝代：明

溯从青琐点朝班，四世承恩戴似山。莫觌天颜陈谢悃，八行清泪寸心丹。
甲子请告绝句十二首中多缀以旨意亦葵藿之思·其十一
作者：林熙春
朝代：明

载德南行数月长，天门稽首结离肠。趑趄一步一回首，与世俱传不忍忘。
甲子请告绝句十二首中多缀以旨意亦葵藿之思·其十二
作者：林熙春
朝代：明

一出青门暑色浓，衣冠祖道望行踪。归与击壤同声祝，不负乾坤一老农。
甲子请告绝句十二首中多缀以旨意亦葵藿之思·其四
作者：林熙春
朝代：明

屡下温词慰出山，其如鸟倦已知还。恩留供职犹无己，翘首何时得赐閒。
甲子除夕
作者：林熙春
朝代：明

驰驱入里甫初冬，岁满一尊三径松。归客昔年为逐客，司农今日喜明农。朝中局变心偏异，海上波恬睡转浓。忽听鸡声惊晓梦，何妨少坐听疏钟。
癸丑元日
作者：林熙春
朝代：明

日边瑞色起遥岑，一泪一收慕转深。祗向松楸勤虎拜，无从趋步听龙吟。幸逢天子朝阳会，况复云孙祝岁临。但愿山灵频孕秀，可能奕世绂缨簪。
癸亥除夕
作者：林熙春
朝代：明

六十年周岁已弥，邸居相与惜流澌。老妻屡證还家日，廷尉新除致主时。竹叶一尊消夜梦，灯花数焰报春曦。此宵何事钟声早，玉佩趋跄拜赤墀。
癸卯八月八余自广济桥放舟登凤凰台共水扑天有龙见于枫洋白水之间若向台而来少选乃挟云飞去余喜甚命僧买酒并酌逮暮始截河而归即日漫赋纪事其得开字次日为省试初场诗中及之为吾潮兆喜
作者：林熙春
朝代：明

独坐斋亭郁未开，偶寻一苇强登台。青山挟日当窗现，秋水浮天对榻来。忽见翔龙腾海峤，却从栖凤转徘徊。诘朝鏖战江涛沸，额下明珠掠几枚。罗浮紫气锁崔巍，秋日龙门此日开。海上祥云常五色，槛前明月逼三台。片帆撩乱惊魂起，卓锡敲推得句来。盛世幸逢浑欲醉，黄金沽酒酌金罍。
癸卯八月八余自广济桥放舟登凤凰台共水扑天有龙见于枫洋白水之间若向台而来少选乃挟云飞去余喜甚命僧买酒并酌逮暮始截河而归即日漫赋纪事其得开字次日为省试初场诗中及之为吾潮兆喜·其一
作者：林熙春
朝代：明
体裁：七言律诗

独坐斋亭郁未开，偶寻一苇强登台。青山挟日当窗现，秋水浮天对榻来。忽见翔龙腾海峤，却从栖凤转徘徊。诘朝鏖战江涛沸，额下明珠掠几枚。
癸卯八月八余自广济桥放舟登凤凰台共水扑天有龙见于枫洋白水之间若向台而来少选乃挟云飞去余喜甚命僧买酒并酌逮暮始截河而归即日漫赋纪事其得开字次日为省试初场诗中及之为吾潮兆喜·其二
作者：林熙春
朝代：明

罗浮紫气锁崔巍，秋日龙门此日开。海上祥云常五色，槛前明月逼三台。片帆撩乱惊魂起，卓锡敲推得句来。盛世幸逢浑欲醉，黄金沽酒酌金罍。
祝镛徐似玉八三
作者：林熙春
朝代：明

一梦镛州一恍然，天边龙剑各风烟。林逋放鹤贪耕钓，徐孺冥鸿望偓佺。瑞应金溪芝似锦，香来玉洞酒如泉。瑶阶兰桂森森发，用里先生达汉前。
福禄寿图为石年沈母览揆赋
作者：林熙春
朝代：明

大江倒海自天来，日月星辰洞里开。波涛汹汹三山出，四明原是一蓬莱。蓬莱形胜誇佳丽，城中半属缨簪第。龙虎风云翊圣人，宁无父子钟灵气。父子盱衡畴出群，繇今屈指沈休文。藩伯勋名天下满，郎君一笔扫千军。时来顾盻惊雷雨，茫茫宇宙供吞吐。天门射策压英雄，幸以世臣遇明主。世臣力掣生麒麟，明主开颜叹嶙峋。不愿玉堂叩金马，叱驭惟期贲海濆。海濆虽曰远东土，亦曾蒙刺昌黎愈。烟树云开见橡花，希元自古称邹鲁。忆昔传烽结海氛，迩年灾沴不堪闻。君侯脩救频憔悴，一腔白雪散清芬。清芬彻底冰壶皭，悬鱼讵为嗜鱼却。长官不用贯缠腰，华表飞来千岁鹤。况复露冕数行村，郊原氂犬夜无狺。千家万室歌鸿集，夹毂随车麋鹿驯。鹿鸣呦呦鹤濯濯，百福呈祥兆百禄。更羡扶筇百寿翁，相率呕吟崩厥角。翁言昌黎世所师，拯溺扶衰未有涯。凤栖尝闻天上啸，鳄徙相传一纸移。君侯跨凤驱鳄手，门上抱婴与拔韭。薪槱抡材尽五羊，南极一星朝北斗。斗南人物少登坛，多君砥柱障狂澜。八千里外神仙吏，栽花岂让河阳潘。别有一端高足也，爱马不甘存害马。铎声周道遁豺狼，七十二城称卓斝。我闻卓斝奏丹墀，喜动重瞳令白眉。三叶丝纶腾五色，藩伯于今显燕贻。忽听应钟音正起，老人星耀瀛州里。共将金鉴儗千秋，好歌天保称玉兕。金鉴玉兕胡为乎，为酬慈父乐于于。白鹤添筹奁海屋，玄鹿衔花献大夫。大夫上计趋宫阙，旦莫置身依日月。珥笔鹓班尚黑头，斗杓自是归黄发。
秋仲游大埔挟畅梧兄同舟述怀为赠
作者：林熙春
朝代：明

清秋月色抱瑶琴，与子同舟共一衾。啼鸟乱人惊蝶梦，游鱼穿树起龙吟。频年把臂无今古，此日论心孰浅深。莫以穷经嗟白发，君家汗血己骎骎。
秋日同黄思元邀黄明府游凤皇台席毕又与思元对酌
作者：林熙春
朝代：明

初秋雨净月初芒，叔度观风狎凤皇。千顷波澄天一色，双旌影拂地三阳。不因楼阁勤樽俎，奚自筇藜见骕骦。幸有次公非异姓，愧予犹许混沧浪。有美仙郎彩鹢翔，江楼兄弟对河梁。醉来箕踞仍呼酒，话到心知复举觞。但借芳辰饶乐事，况逢湛露润诗肠。归身疑在星辰上，海阔天空兴更长。
秋日同黄思元邀黄明府游凤皇台席毕又与思元对酌·其一
作者：林熙春
朝代：明

初秋雨净月初芒，叔度观风狎凤皇。千顷波澄天一色，双旌影拂地三阳。不因楼阁勤樽俎，奚自筇藜见骕骦。幸有次公非异姓，愧予犹许混沧浪。
秋日同黄思元邀黄明府游凤皇台席毕又与思元对酌·其二
作者：林熙春
朝代：明

有美仙郎彩鹢翔，江楼兄弟对河梁。醉来箕踞仍呼酒，话到心知复举觞。但借芳辰饶乐事，况逢湛露润诗肠。归身疑在星辰上，海阔天空兴更长。
秋日集凤皇台次郑德进韵
作者：林熙春
朝代：明

凤皇联翼凤皇台，秋色龙门岂暴腮。二水澄澜浮玉案，长虹飞翠献霞杯。坐中白发歌明月，眼底青云接上台。同调莫论尘外事，襟期无负此游哉。
秋暑江上少憩
作者：林熙春
朝代：明

虽云海外际昌辰，无柰炎蒸困此身。本为人嚣方匿影，讵期天怒转惊神。江中雷雨鱼龙跃，舟里啚书僮仆亲。即幸乾坤开霁色，可能旦夕不迷津。
程乡公署古榕
作者：林熙春
朝代：明

柏台古树两森森，奕叶扶疏十亩阴。干耸云霄逾百尺，根盘庭砌足千寻。深坚终鲜招摇虑，苍翠殊烦眺赏心。可是历年培植厚，天风微起动龙吟。
程乡公署用林楚石韵奉谢林明府
作者：林熙春
朝代：明

西溯韩江合有源，梅州全领百花村。阴那云耸三千界，蓬辣滩高百二门。宓子桐间声独调，召公棠下诵成喧。幸从趋召依樽俎，相与明心答至尊。
立秋日送周休生应试
作者：林熙春
朝代：明

六月生秋晓日霞，东人摇指望仙槎。词从太乙分青火，笔就凌霄吐彩花。橡木久芬韩峤丽，凤皇一啸舜庭华。笙歌鸣鹿周家雅，易水声高有伯牙。
繇茶陵过吉州张使君招饮白鹭书院时三月初十日也就此因闻倭警
作者：林熙春
朝代：明

崔嵬杰阁控名州，吴楚东南灏气收。排闼彩云千嶂合，捲帘纹水万溪流。文翁几席霏金聚，逐吏扁舟倚玉游。准儗拍天干象纬，翩翩白鹭凤凰楼。逢掖沧浪属草玄，使君旗鼓大江先。千门桃馥春过半，一阁藜光月暂员。自是潜心探象罔，繇来信手获鱼筌。冯栏忽动乡关思，东海烽传可怅然。
繇茶陵过吉州张使君招饮白鹭书院时三月初十日也就此因闻倭警·其一
作者：林熙春
朝代：明

崔嵬杰阁控名州，吴楚东南灏气收。排闼彩云千嶂合，捲帘纹水万溪流。文翁几席霏金聚，逐吏扁舟倚玉游。准儗拍天干象纬，翩翩白鹭凤凰楼。
繇茶陵过吉州张使君招饮白鹭书院时三月初十日也就此因闻倭警·其二
作者：林熙春
朝代：明

逢掖沧浪属草玄，使君旗鼓大江先。千门桃馥春过半，一阁藜光月暂员。自是潜心探象罔，繇来信手获鱼筌。冯栏忽动乡关思，东海烽传可怅然。
红梅图
作者：林熙春
朝代：明

何幸从天移铁干，一枝驿使寄桑蓬。繁花飞坠疑红雪，疏影横斜似彩虹。不为葳蕤矜国色，祗缘气味是家风。商君莫问和羹事，长侍椿林瑞意融。
翁伯子中翰惠人面果
作者：林熙春
朝代：明

古谓人心险，有如面不同。岂知园困性，宁与世情通。面匪随时白，心惟一窍红。君家上苑种，贲我鹿门中。
翁瞻崖奉使归觐仍擢留都户曹诗以送之
作者：林熙春
朝代：明

使节干云亦壮哉，天涯争睹凤毛回。幸从玉简称觞子，况复金陵握算才。日月暂违依斗近，楚吴飞挽自江来。此行莫道非优异，献纳于今正榷财。
老子跨青牛小幅二绝
作者：林熙春
朝代：明

函谷关头一老翁，青牛未卜是雌雄。从今遥想仙人诀，莫是守雌两鬓蓬。此老当年枉出山，虚名犹惹在人间。何如天隐无名者，直把泥丸早闭关。
老子跨青牛小幅二绝·其一
作者：林熙春
朝代：明

函谷关头一老翁，青牛未卜是雌雄。从今遥想仙人诀，莫是守雌两鬓蓬。
老子跨青牛小幅二绝·其二
作者：林熙春
朝代：明

此老当年枉出山，虚名犹惹在人间。何如天隐无名者，直把泥丸早闭关。
胡昌世年丈就计偕拜国学值尊慈七帙称觞仍奉京养
作者：林熙春
朝代：明

才名廿载对公车，忽拜除书慰倚闾。婺女一星高象纬，麻姑千日醉芙渠。为乘白鹿趋金阁，端引青鸾到石渠。试问广寒莱戏罢，瑶池桃实近何如。
至日寿颖冈四兄六一 其一 二首
作者：林熙春
朝代：明
体裁：五言律诗

一阳初动处，六甲踰周时。宫绣方添线，海筹又益枝。逢衣迟白发，采服幸齐眉。汗血神驹俊，冈陵未有涯。
至日寿颖冈四兄六一 其二 二首
作者：林熙春
朝代：明
体裁：五言律诗

天随阳见复，寿与日俱长。豹隐竿同钓，鲤趍酒一觞。云霄曾献履，风雨莫沾裳。欲拚年来苦，相将入醉乡。
至日寿颖冈四兄六一·二首
作者：林熙春
朝代：明

一阳初动处，六甲踰周时。宫绣方添线，海筹又益枝。逢衣迟白发，采服幸齐眉。汗血神驹俊，冈陵未有涯。天随阳见复，寿与日俱长。豹隐竿同钓，鲤趍酒一觞。云霄曾献履，风雨莫沾裳。欲拚年来苦，相将入醉乡。
茶陵道中苦雨
作者：林熙春
朝代：明

积雨山迷路，冲泥客倦游。惊疑犹坂折，惶恐似滩头。恋阙心逾郁，趋庭志稍酬。呼童寻旧宿，沽酒醉东楼。
草亭次杨俊粤韵
作者：林熙春
朝代：明

畏人成小筑，三径傍石开。一鉴星河动，双旌日月来。蹉跎成老大，松菊且迟回。词客风流在，相将十万杯。
草堂成郑德进以诗扁见贻依韵谢
作者：林熙春
朝代：明

家世薇垣重，高标望斗南。藏书心独解，怯酒兴同酣。天地容吾懒，风尘自尔惔。甘泉应献赋，谷口未宜耽。
草庵饼会八仙歌
作者：林熙春
朝代：明

杜老当时歌八仙，风流千载至今传。幸以泉石浑无事，炎暑又难废书眠。会从真率仍蒸饼，无用黎园无击鲜。此日偶符八仙数，携手珠林列四筵。筵中曾晰偕童冠，兴在春风沂水滨。元素曾入天台路，赤龙齐驾五云天。大黄持筹四百万，一剑滇黔净岚烟。小黄伯乐收奇骏，斩蛟溟渤拥楼船。更有吴公飞玉舄，酆山神鬼远市廛。翁家二妙联青琐，追趋常在圣人前。愧予不才甘仗斥，敢谓承明辄避贤。白发千茎今已雪，丹心一寸几时然。相将乐圣看时辈，何用浮名惹别牵。种秫有田筋力倦，买山亦费贷山钱。竹下风来堪眺赏，僧门听法可逃禅。主人汪汪尊北海，知己一杯当十千。侧闻辽左传烽急，杞忧又自急幽燕。天地风尘公等在，努力担负莫辞肩。老臣即拚今日兴，犹㜞工部笔如椽。祗学□生成饼韵，酩酊篮舆月正圆。
董生孟垣自将乐访予诗以送之
作者：林熙春
朝代：明

公子才名誇五马，论文樽俎愧依宗。琴声日望阳春和，剑气时看北斗冲。不谓千金收逸骏，翻从担米困屠龙。知君裁就天人赋，肯驻三山第一峰。
蜀茶盛开
作者：林熙春
朝代：明

莫谓潮阳春色异，锦江春色到潮阳。露凝艳质胭脂湿，日耀英姿琥珀光。蓬萼敢争君萼美，葵心能似此心长。衡茅肯占天葩种，直欲移根上苑芳。
观察任公祖五月举孙官邸召赴汤饼漫贼四章志喜兼谢时海上有警次日闻大捷诗中及之
作者：林熙春
朝代：明

韩山紫气动三台，为报生申降岳来。幸际薰风芳玉树，欣逢瀛海出珠胎。兴门莫问同文事，许国应知献赋才。席上共惊孙是祖，金盘漫醉可论杯。浴罢兰孙第自高，筵开汤饼兴偏豪。柏台已羡麟多趾，梧树新添凤一毛。此日头颅誇玉骨，它年睥睨建星旄。君家积善繇来久，馀庆能诗续水曹。张弧正值戈声急，持斧焦劳属壮猷。玉出蓝田穿笋径，珠悬明月听松楼。稽生有子矜青眼，汉使携孙正黑头。海上莫教惊客梦，宁馨咄咄已吞牛。森枝五月倚云栽，夜集兰台醉绿醅。近水松萝供逸兴，傍城钟鼓促金罍。星河恋客偏璀璨，鱼鹤闻歌任去来。酒罢忽当飞战捷，锦袍端儗授龙媒。
观察任公祖五月举孙官邸召赴汤饼漫贼四章志喜兼谢时海上有警次日闻大捷诗中及之·其一
作者：林熙春
朝代：明

韩山紫气动三台，为报生申降岳来。幸际薰风芳玉树，欣逢瀛海出珠胎。兴门莫问同文事，许国应知献赋才。席上共惊孙是祖，金盘漫醉可论杯。
观察任公祖五月举孙官邸召赴汤饼漫贼四章志喜兼谢时海上有警次日闻大捷诗中及之·其三
作者：林熙春
朝代：明

张弧正值戈声急，持斧焦劳属壮猷。玉出蓝田穿笋径，珠悬明月听松楼。稽生有子矜青眼，汉使携孙正黑头。海上莫教惊客梦，宁馨咄咄已吞牛。
观察任公祖五月举孙官邸召赴汤饼漫贼四章志喜兼谢时海上有警次日闻大捷诗中及之·其二
作者：林熙春
朝代：明

浴罢兰孙第自高，筵开汤饼兴偏豪。柏台已羡麟多趾，梧树新添凤一毛。此日头颅誇玉骨，它年睥睨建星旄。君家积善繇来久，馀庆能诗续水曹。
观察任公祖五月举孙官邸召赴汤饼漫贼四章志喜兼谢时海上有警次日闻大捷诗中及之·其四
作者：林熙春
朝代：明

森枝五月倚云栽，夜集兰台醉绿醅。近水松萝供逸兴，傍城钟鼓促金罍。星河恋客偏璀璨，鱼鹤闻歌任去来。酒罢忽当飞战捷，锦袍端儗授龙媒。
观察任养弘奉使入贺依韵二首
作者：林熙春
朝代：明

春满瀛州曙色寒，辕门鼓角漏声残。孤凫仙履黄金殿，四牡皇华白玉鞍。一自勤劳还未赏，总为社稷更加餐。料君不浅华封意，别后知音孰与弹。寿域繇来启八荒，霜台雨露瘴岚乡。龙飞北极神仙箓，虎拜南山锦绣裳。壮志每怀千载策，寸心长系万年觞。大官晏罢徵名佐，劳苦天涯鬓未苍。
观察任养弘奉使入贺依韵二首·其一
作者：林熙春
朝代：明

春满瀛州曙色寒，辕门鼓角漏声残。孤凫仙履黄金殿，四牡皇华白玉鞍。一自勤劳还未赏，总为社稷更加餐。料君不浅华封意，别后知音孰与弹。
观察任养弘奉使入贺依韵二首·其二
作者：林熙春
朝代：明

寿域繇来启八荒，霜台雨露瘴岚乡。龙飞北极神仙箓，虎拜南山锦绣裳。壮志每怀千载策，寸心长系万年觞。大官晏罢徵名佐，劳苦天涯鬓未苍。
诏起量移
作者：林熙春
朝代：明

岭海双蓬鬓，风尘一逐臣。斑衣亲志洽，捧檄主恩新。鹊起虽为兆，鸿冥却岂真。诸贤担负在，天地自回春。
诸生官拱微为龙池先生子戊午自镛访余北归五绝送之余辛卯令镛拱微始生今始称诸生也
作者：林熙春
朝代：明

二十年前宰割初，书生犹自漫兴除。樗木自㜞为世顾，幸以先公纪政书。思君玉树悬弧日，正我金华鼓瑟时。鸠爽祗今腾凤羽，头颅章甫慰吾私。何从闻见转相思，一骑琴书特问奇。岂是鲤庭传说在，间关千里步天涯。故人侠气访樵渔，多病偏逢疏又疏。正欲论心弹往昔，可能携手即分裾。炎蒸未歇赋归欤，为忆高堂慰倚闾。尊酒韩江挥别泪，期君珍重惜三馀。
诸生官拱微为龙池先生子戊午自镛访余北归五绝送之余辛卯令镛拱微始生今始称诸生也·其一
作者：林熙春
朝代：明

二十年前宰割初，书生犹自漫兴除。樗木自㜞为世顾，幸以先公纪政书。
诸生官拱微为龙池先生子戊午自镛访余北归五绝送之余辛卯令镛拱微始生今始称诸生也·其三
作者：林熙春
朝代：明

何从闻见转相思，一骑琴书特问奇。岂是鲤庭传说在，间关千里步天涯。
诸生官拱微为龙池先生子戊午自镛访余北归五绝送之余辛卯令镛拱微始生今始称诸生也·其二
作者：林熙春
朝代：明

思君玉树悬弧日，正我金华鼓瑟时。鸠爽祗今腾凤羽，头颅章甫慰吾私。
诸生官拱微为龙池先生子戊午自镛访余北归五绝送之余辛卯令镛拱微始生今始称诸生也·其五
作者：林熙春
朝代：明

炎蒸未歇赋归欤，为忆高堂慰倚闾。尊酒韩江挥别泪，期君珍重惜三馀。
诸生官拱微为龙池先生子戊午自镛访余北归五绝送之余辛卯令镛拱微始生今始称诸生也·其四
作者：林熙春
朝代：明

故人侠气访樵渔，多病偏逢疏又疏。正欲论心弹往昔，可能携手即分裾。
读匡云上人募佛像疏偈
作者：林熙春
朝代：明

人言即心即佛，菩提无树前因。本来色身是幻，何须身外传身。儒有丁兰刻木，总是如见精神。学佛因心求法，舍身何处寻真。
读邸报愤奴警纪事
作者：林熙春
朝代：明

五百贞元太运昌，龙飞天子正当阳。频繁召对欢鱼水，综核万几振纪纲。独秉太阿锄逆党，广询民瘼冀平康。讵意辽氛仍未净，天下竭膏奉一方。彦伯东征期雪耻，孽奴何事敢跳梁。坌河不渡威犹壮，何不妨其所不妨。假道虏西为响导，历年徒剜款肝肠。导从中协大安日，一入长城大肆殃。围蓟围遵山压卵，三军如雨溃如狂。搢绅削发甘从贼，逢掖翩翩嬩大羊。将吏逃亡风偃草，谁人死守护封疆。九重赫怒逮□马，督师亦且下桁杨。中夜赐环孙枢□，飞骑四出召勤王。勤王未集张湾破，固安涿鹿及良乡。云扰郊原殊岌岌，天王神武不仓皇。百万登陴旌蔽汉，大臣勋戚守门墙。幸来枢辅捍通州，满帅长驱亦大创。身殒州全东辅固，翻从西遁窥玄藏。金山砥柱词臣力，陵寝无虞死亦芳。复向榆关辇玉帛，犹然妄意克城隍。昌黎尚饮睢阳血，永平何猝堕黄堂。天子拜将总六军，一马如龙驾腾骧。发帑犒师风猛士，掩骼吊死亦扶伤。人言主忧为臣辱，敢不卧薪与胆尝。闻贼聚城鱼聚釜，釜鱼敢复望汪洋。雷霆震撼归何处，小丑何难奏凯扬。自古犯华信有之，数月腥膻柰可常。岂是天心欲启圣，端为宗社卜灵长。
谢将乐缙绅贺六十
作者：林熙春
朝代：明

忆昔操刀领上游，百年虚度几春秋。幸从玉简依云住，梦到金华泛月游。自愧一乡鸠刻杖，何劳千里鹤添筹。衡茅己就疏狂癖，海上遥瞻紫气浮。
谢将乐诸公贺五十
作者：林熙春
朝代：明

归来万死一生身，转觉知非未厌贫。云近凤城惭舞彩，潮生鳄渚稳垂纶。青山何处酬明主，白发应怜别故人。天地风尘担负在，玉华闻已更嶙峋。
谢荩衷再访予山中诗以送之三首并得春字
作者：林熙春
朝代：明

宓子鸣琴久，王猷命驾频。龙津双妙士，凤渚一閒人。相顾谭心印，转看惜鬓银。浃旬方把臂，离别却酸辛。惊我空庭雀，携来席上珍。百年分几舄，千里聚星辰。杯酒倾怀藿，越闽叹积薪。殷勤无以赠，担负在洪钧。玄冬常送客，送客倍伤神。行李琴书重，江山气象新。扶摇万里月，梅柳一枝春。好俟槐花发，长驱慰紫宸。
谢荩衷再访予山中诗以送之三首并得春字·其一
作者：林熙春
朝代：明

宓子鸣琴久，王猷命驾频。龙津双妙士，凤渚一閒人。相顾谭心印，转看惜鬓银。浃旬方把臂，离别却酸辛。
谢荩衷再访予山中诗以送之三首并得春字·其三
作者：林熙春
朝代：明

玄冬常送客，送客倍伤神。行李琴书重，江山气象新。扶摇万里月，梅柳一枝春。好俟槐花发，长驱慰紫宸。
谢荩衷再访予山中诗以送之三首并得春字·其二
作者：林熙春
朝代：明

惊我空庭雀，携来席上珍。百年分几舄，千里聚星辰。杯酒倾怀藿，越闽叹积薪。殷勤无以赠，担负在洪钧。
谢郑德进惠种瓜叠韵三绝
作者：林熙春
朝代：明

病起山庄却避蛙，康成携手赋苕华。青云岂是青门客，为饷东陵五色瓜。初夏蝉鸣两部蛙，乾坤老我度年华。何来冰谷龙蹄种，犹胜安期枣似瓜。数日离君一井蛙，晓来兀坐诵南华。多君劳我瓜时意，柰我无心恋及瓜。
谢郑德进惠种瓜叠韵三绝·其一
作者：林熙春
朝代：明

病起山庄却避蛙，康成携手赋苕华。青云岂是青门客，为饷东陵五色瓜。
谢郑德进惠种瓜叠韵三绝·其三
作者：林熙春
朝代：明

数日离君一井蛙，晓来兀坐诵南华。多君劳我瓜时意，柰我无心恋及瓜。
谢郑德进惠种瓜叠韵三绝·其二
作者：林熙春
朝代：明

初夏蝉鸣两部蛙，乾坤老我度年华。何来冰谷龙蹄种，犹胜安期枣似瓜。
谢黄全二生贺六十兼致郎君
作者：林熙春
朝代：明

二十年前绾玉华，于今劳苦问天涯。耕田自作山中计，畏垒曾从海上誇。洞养芝荂频绚彩，溪培桃树更开花。一经自是青云业，凤翥翩翩即大家。
贱生与叶台翁同日辱赐诗大书次韵奉谢
作者：林熙春
朝代：明

生同君日籍同年，君在纶扉拱帝筵。一柱擎天勋特峻，三朝委政眷真偏。已知秋色光多占，更喜华颜岁益妍。老我浮生惭异调，敢从下里续瑶篇。
贱辰何匪莪寄诗次韵奉谢
作者：林熙春
朝代：明

揭阳焉望洛阳溪，白发从公两地齐。小阮翩翩光丈席，佳儿咄咄噪深闺。已誇著作名山重，更羡清恬御笔题。弧矢愧悬劳记忆，虬龙纸尾胜飞鹥。
赠斗垣邓君归虔
作者：林熙春
朝代：明

曾入天台啖几桃，满天风雨任挥毫。高冈种得梧桐树，梧上于今有凤毛。自许逃名隐画图，频年浪迹遍江湖。为予貌得皤皤发，一点灵台貌得乎。
赠斗垣邓君归虔·其一
作者：林熙春
朝代：明

曾入天台啖几桃，满天风雨任挥毫。高冈种得梧桐树，梧上于今有凤毛。
赠斗垣邓君归虔·其二
作者：林熙春
朝代：明

自许逃名隐画图，频年浪迹遍江湖。为予貌得皤皤发，一点灵台貌得乎。
赠淳源邢太公
作者：林熙春
朝代：明

甲第繇来擅帝乡，君家玉树郁相望。孺心岂肯移天地，侠骨宁辞解骕骦。幸以燕贻传二戴，况从凤翥憩三阳。丝纶甫下韩江沸，丰镐恩来未可量。
赴谪所舟发凤城驿别舒明府及诸亲
作者：林熙春
朝代：明

凤城驿接凤凰台，凤啸台中驿路催。仙吏祗劳勤劝驾，故人宁用漫浮杯。剑过江右龙为跃，书到衡阳雁正回。抗疏功名原自薄，何堪闾倚望衣莱。
转贰囧卿
作者：林熙春
朝代：明

禄勋一月主恩频，驽骨那堪作仆臣。绳纠向干墀仗马，塞渊犹欲厩充麟。况逢大宝登龙会，敢负千金买骏人。最是三韩烽火急，霜蹄何日净风尘。
辛亥元日
作者：林熙春
朝代：明

忽听鸡鸣曙色寒，辛年辛日荐辛盘。乾坤逸我为亲老，六十催人可自宽。汤饼幸来联棣萼，镃基犹望接鹓鸾。小臣祗向朝阳祝，华发任从镜里看。
辛亥守岁
作者：林熙春
朝代：明

八千里外寅前夜，六十年间雪后春。对酒莫辞今夕醉，明朝又是岁华新。
辛亥守岁二绝·其二
作者：林熙春
朝代：明

频年除夕犹今夕，此日良宵异昔宵。有客问予何以异，酒垆五世祝三偷。
辛酉元旦
作者：林熙春
朝代：明

辛年瑞色耀天门，天启熙朝正改元。万国瞻依新日月，一朝旋转旧乾坤。衣冠虎拜南山祝，九五龙飞北极尊。况以老臣鳌戴重，遥从海上答君恩。
辛酉除夕
作者：林熙春
朝代：明

昔年除夕喜振振，今夕还朝老囧臣。幸以祖孙为聚乐，转于僮仆暂相亲。长安依日皆君赐，四海为家若我邻。况是贱生还七十，明朝又是一番春。
过蓬辣滩志喜四首
作者：林熙春
朝代：明

蓬辣滩头两岸峰，梅江东注欲朝宗。忽逢滩上风雷急，岂是天边起卧龙。昔年曾数游兹地，怒浪惊涛胆欲寒。此夕不须多藉力，狂澜即便是安澜。扁舟曾是泛天河，留滞前途感慨多。为幸登湍浑若驶，儿孙对酌听渔歌。龙飞天启辟蒿莱，凤诏求遗动地来。因笑祖生空击楫，汉家曾见济川才。
过蓬辣滩志喜四首·其一
作者：林熙春
朝代：明

蓬辣滩头两岸峰，梅江东注欲朝宗。忽逢滩上风雷急，岂是天边起卧龙。
过蓬辣滩志喜四首·其三
作者：林熙春
朝代：明

扁舟曾是泛天河，留滞前途感慨多。为幸登湍浑若驶，儿孙对酌听渔歌。
过蓬辣滩志喜四首·其二
作者：林熙春
朝代：明

昔年曾数游兹地，怒浪惊涛胆欲寒。此夕不须多藉力，狂澜即便是安澜。
过蓬辣滩志喜四首·其四
作者：林熙春
朝代：明

龙飞天启辟蒿莱，凤诏求遗动地来。因笑祖生空击楫，汉家曾见济川才。
过虔州即席呈李中丞
作者：林熙春
朝代：明

望望关河夙露收，只从仗钺控虔州。□郎自昔声青琐，汉使于今正黑头。南去粤闽劳借箸，西来吴楚属纡筹。当筵莫问封疆事，一叶翩翩狎海鸥。
过隘岭
作者：林熙春
朝代：明

驰驱磴道隘门关，尺五天高意气閒。鸟自云中遮马路，泉从树杪沛人间。凝眸瀚海三山小，回首章江八极环。漫道瀛州亲舍远，鄞江一脉水潺潺。
还朝面恩
作者：林熙春
朝代：明

昔从青琐领朝班，三十年来始出山。半诏瀛州黄发耀，单车燕峤赤心殷。趋承螭陛参周道，只尺龙舆睹圣颜。豢养三朝鳌戴重，捐糜何以捍多艰。
送何靖节南游还燕
作者：林熙春
朝代：明

当时折槛一生轻，柏府争传抗疏名。万里间关成独往，百年暌合信同盟。燕台夜色黄金气，鳄渚秋声白发情。相对逐臣休感慨，古来天地自纵横。
送假生道人归大华山访师用渠别韵
作者：林熙春
朝代：明

参同意已真，久作少林人。祗急归羊角，无烦事鸟申。青山谁是伴，白发日相亲。明月随君去，何时结好邻。
送别驾魏春寰致政还莆
作者：林熙春
朝代：明

十载论心意气高，驰驱蜀道佩虔刀。天涯羁客伤多事，海上思家叹独劳。四五凤毛饶玉树，三千鹤发啖蟠桃。清朝诏问壶山隐，十渐何辞解竭膏。
送司理黎中崙还豫章
作者：林熙春
朝代：明

明时仙吏最称谁，满座红莲沸口碑。凤峤向来推骏足，燕山忽己妒蛾眉。频年劳瘁真堪涕，五色丝纶慰所思。况复龙光终射斗，无云式谷恋东篱。
送启运弟之训清远
作者：林熙春
朝代：明

银青一胍擅清华，俛首鳣堂玉峡斜。曙色飞来连桂影，暗香浮动赋梅花。莫将苜蓿称寒署，直令菁莪即大家。冲主乘元烦造士，可无豪俊起天涯。昔年鸣枥羡名驹，振铎于今属二禺。漫道谈经非美秩，应知鼓箧是真儒。繇来白雪门偏峻，自是春风座不孤。清味即真方致远，还期珍重捧明珠。
送启运弟之训清远·其一
作者：林熙春
朝代：明

银青一胍擅清华，俛首鳣堂玉峡斜。曙色飞来连桂影，暗香浮动赋梅花。莫将苜蓿称寒署，直令菁莪即大家。冲主乘元烦造士，可无豪俊起天涯。
送启运弟之训清远·其二
作者：林熙春
朝代：明

昔年鸣枥羡名驹，振铎于今属二禺。漫道谈经非美秩，应知鼓箧是真儒。繇来白雪门偏峻，自是春风座不孤。清味即真方致远，还期珍重捧明珠。
送吴山人归延津
作者：林熙春
朝代：明

三秋风色急寒砧，江上飞云恋故岑。袖拂青乌生顾盻，尊开绿蚁动行吟。金银夜识龙光气，去住时关凤渚心。莫把谭天惊海内，儒门原自重知音。
送吴曲庵之高州广文
作者：林熙春
朝代：明

吾家父子接兰皋，叔侄才名领誉髦。准儗千金来骏市，却怜一技赋燕曹。珠宫明月文章色，铜柱摩天气象高。莫谓凉山官更冷，阿房不负太常劳。
送吴生归上杭令祖学斋
作者：林熙春
朝代：明

寂寞开三径，邯江到海涯。杏坛培奕叶，梧砌长繁枝。潦倒㜞黄发，文章羡白眉。一杯临祖道，千里慰襟期。
送和羹赋南宫
作者：林熙春
朝代：明

少年共榻抱琅琳，搔首相期报国心。白璧繇来双足刖，黑头未许二毛侵。燕台骏骨千金重，凤渚龙吟五夜深。献赋上林君自爱，高山流水有知音。
送堪舆雷双溪归丰城
作者：林熙春
朝代：明

年来海上探玄踪，转觉青乌信有宗。眼底江山生睥睨，掌中天地任横纵。君家自识龙光气，亲陇能徼马鬣封。西去豫章应不远，滕王云物正溶溶。
送堪舆饶少峰归豫章
作者：林熙春
朝代：明

廿载南游访十洲，半肩剑履遍瀛州。繇来世族推高第，直为亲茔下一筹。云锁丝纶腾白鹤，江环风木卧青牛。渭城何计迟桥梓，绿蚁尊前水驿舟。
送大将军黄竹楼镇粤西
作者：林熙春
朝代：明

十年劳苦答承明，此日登坛特主盟。节制新从飞咫尺，楼船久已破鲵鲸。神羊五色鸣鞭度，驯象千群拥戟行。莫谓安南今纳款，升平原不讳谈兵。旌旗十道出瀛州，上将于今到黑头。已幸彤弓来细柳，复从黄石属纡筹。长缨云拥山河动，甲帐霜寒瘴疠收。铜柱声名君自许，汉家已肯吝封侯。
送大将军黄竹楼镇粤西·其一
作者：林熙春
朝代：明

十年劳苦答承明，此日登坛特主盟。节制新从飞咫尺，楼船久已破鲵鲸。神羊五色鸣鞭度，驯象千群拥戟行。莫谓安南今纳款，升平原不讳谈兵。
送大将军黄竹楼镇粤西·其二
作者：林熙春
朝代：明

旌旗十道出瀛州，上将于今到黑头。已幸彤弓来细柳，复从黄石属纡筹。长缨云拥山河动，甲帐霜寒瘴疠收。铜柱声名君自许，汉家已肯吝封侯。
送如愚上人归五子山
作者：林熙春
朝代：明

山开五子儗芙蓉，持钵南游三径松。贝叶声闻堪伏虎，莲花光现可降龙。汉仙一脉飞来锡，渔父多心叹转篷。五子曾能绳五祖，归从何处问真宗。
送姚司理以兰台应召候选
作者：林熙春
朝代：明

少年高第抱琮璜，一曲阳春海上清。玉简云中饶玉露，金城山下长金茎。爽鸠法自三章肃，丹凤书来万里惊。此去片帆飞似驶，圣朝侧席待青萍。仙郎揽辔属纡筹，鹤发双垂到十洲。只尺天涯驰白马，八千里外护青牛。班衣正值观涛日，拜冕兼逢圣节秋。载笔不须饶著论，君家十事是箕裘。
送姚司理以兰台应召候选·其一
作者：林熙春
朝代：明

少年高第抱琮璜，一曲阳春海上清。玉简云中饶玉露，金城山下长金茎。爽鸠法自三章肃，丹凤书来万里惊。此去片帆飞似驶，圣朝侧席待青萍。
送姚司理以兰台应召候选·其三
作者：林熙春
朝代：明

仙郎揽辔属纡筹，鹤发双垂到十洲。只尺天涯驰白马，八千里外护青牛。班衣正值观涛日，拜冕兼逢圣节秋。载笔不须饶著论，君家十事是箕裘。
送姚太公归会稽
作者：林熙春
朝代：明

稽山传易道常存，有子明刑接后昆。双寿鹿车来凤渚，几年鲤舍当龙门。平反有喜三加箸，只尺无繇一倒尊。幸以神交千载事，再从海外望丝纶。
送姚思理以兰台应召候选
作者：林熙春
朝代：明

执法承纶自主恩，韩江歌罢促离樽。兰台未驻风云地，梧掖还开日月门。枯槁傍谁生雨露，东南仗尔转乾坤。频年聚首今成别，莫怪棠阴欲断魂。
送孙匪莪之黔守安顺
作者：林熙春
朝代：明

久擅天台仙吏名，宁从推毂祇专城。黔南烽炽思龚遂，阙北恩疏待士行。指顾山河劳借箸，亿千貔虎赖提衡。愿君努力宽宵旰，旦暮除凶奏凯平。
送孝廉王浙泉北上二首
作者：林熙春
朝代：明

有美青萍客，翩翩作颂才。凭陵蟠赤海，睥睨筑金台。云拥双岛去，泥衔五凤来。不须尧白首，亲舍接蓬莱。以我高阳侣，期君济世才。惊传鹦鹉赋，信步凤凰台。北望青天近，东浮紫气来。长杨如献纳，愿许辟污莱。
送孝廉王浙泉北上二首·其一
作者：林熙春
朝代：明

有美青萍客，翩翩作颂才。凭陵蟠赤海，睥睨筑金台。云拥双岛去，泥衔五凤来。不须尧白首，亲舍接蓬莱。
送孝廉王浙泉北上二首·其二
作者：林熙春
朝代：明

以我高阳侣，期君济世才。惊传鹦鹉赋，信步凤凰台。北望青天近，东浮紫气来。长杨如献纳，愿许辟污莱。
送安百夫长还镛怀董孟垣
作者：林熙春
朝代：明

将门曾已识头颅，此日登坛访镜湖。汗马祖勋推世胄，雕龙儒雅属前驱。玉华早拂三山帜，剑气时看五岳图。为问下帷频授简，汉家今免伏青蒲。
送安都阃使竣回闽
作者：林熙春
朝代：明

万里嵩呼动帝州，归来缓带自风流。凤皇台上酥醾酒，虎豹关头烂熳游。云履犹沾金露湿，星槎还向剑津浮。到时早拔三山帜，应有纁书待主筹。
送安都阃员石自闽归里入贺万寿
作者：林熙春
朝代：明

曾游琼海泛艨艟，复上三山第一峰。剑气每随天外耀，斗光偏向里中浓。万年奉表归华鹤，八月浮槎拜衮龙。歌罢九如劳拊髀，□金印大肘边从。
送宗人鹏扬之闽桃源司三绝
作者：林熙春
朝代：明

本是龙门太史家，为贪鸡肋憩镡涯。抱关亦莫非工事，采得桃源五色花。三月芬芳景色奇，不堪惜别酒盈卮。江干渥手无它嘱，珍重千金慰所思。并州廿载己参商，剑气光芒犹在望。君到故人如有问，祗云双鬓尽成霜。
送宗人鹏扬之闽桃源司三绝·其一
作者：林熙春
朝代：明

本是龙门太史家，为贪鸡肋憩镡涯。抱关亦莫非工事，采得桃源五色花。
送宗人鹏扬之闽桃源司三绝·其三
作者：林熙春
朝代：明

并州廿载己参商，剑气光芒犹在望。君到故人如有问，祗云双鬓尽成霜。
送宗人鹏扬之闽桃源司三绝·其二
作者：林熙春
朝代：明

三月芬芳景色奇，不堪惜别酒盈卮。江干渥手无它嘱，珍重千金慰所思。
送尚玺曾九虚还朝
作者：林熙春
朝代：明

绣衣奉使戏莱衣，万里趋朝四牡飞。路入西江迎老父，秋来明月映旌旂。堂中鹤发殷勤嘱，殿上龙颜咫尺依。况喜旧游呈玉玺，伫看新命拜金扉。
送工垣韦都谏忤谪
作者：林熙春
朝代：明

梧掖当年惭仗斥，明珠后耀幸弹冠。正期剖腹为知己，忽以披肝忤县官。六月暂栖江似锦，一疏远播草如兰。赐环指日皆明德，莫道崎岖蜀道难。
送年侄梁子判荆州五首末忆祝令门生
作者：林熙春
朝代：明

朝阳南望即荆阳，一骑驰驱莫惮长。路上榴花今正艳，题舆诗思满奚囊。万里长江汉水流，乃翁曾此控雄州。南人犹憩棠阴下，幸以公郎领上游。五色文章侈凤毛，仲宣楼上映波涛。登临一啸天风远，剩有阳春调自高。反侧西川剑未韬，借才于楚佩虔刀。多君慷慨千金品，莫负君恩叹独劳。愧予宰割始巴丘，虎渡龙山亦壮游。君到故人仙令在，不妨刻烛倡诗筹。
送年侄梁子判荆州五首末忆祝令门生·其一
作者：林熙春
朝代：明

朝阳南望即荆阳，一骑驰驱莫惮长。路上榴花今正艳，题舆诗思满奚囊。
送年侄梁子判荆州五首末忆祝令门生·其三
作者：林熙春
朝代：明

五色文章侈凤毛，仲宣楼上映波涛。登临一啸天风远，剩有阳春调自高。
送年侄梁子判荆州五首末忆祝令门生·其二
作者：林熙春
朝代：明

万里长江汉水流，乃翁曾此控雄州。南人犹憩棠阴下，幸以公郎领上游。
送年侄梁子判荆州五首末忆祝令门生·其五
作者：林熙春
朝代：明

愧予宰割始巴丘，虎渡龙山亦壮游。君到故人仙令在，不妨刻烛倡诗筹。
送年侄梁子判荆州五首末忆祝令门生·其四
作者：林熙春
朝代：明

反侧西川剑未韬，借才于楚佩虔刀。多君慷慨千金品，莫负君恩叹独劳。
送广文杨东霍之楚
作者：林熙春
朝代：明

泮水初开物色赊，公车同占上林花。瓯西碧玉千金价，岭外青萍十里华。世掌丝纶推彩凤，斋仍苜蓿动吹蛙。荆阳亦是多才地，武文桃李即通家。
送广文萧宾竹归将乐
作者：林熙春
朝代：明

倡道东来欲订顽，昌黎一脉可跻攀。青藜光照清华地，玄草声传霄汉间。凤渚莫缘开虎观，龙池自是接龟山。归与定作千年计，岂肯浮生半日閒。十载褰帷贲海濆，瀛州瑞色有馀芬。汉家长者频过我，鲁国日生半事君。黑发悬车师道重，青山纳履主恩存。时人莫讶衣裘敝，剑气长看绕白云。
送广文萧宾竹归将乐·其一
作者：林熙春
朝代：明

倡道东来欲订顽，昌黎一脉可跻攀。青藜光照清华地，玄草声传霄汉间。凤渚莫缘开虎观，龙池自是接龟山。归与定作千年计，岂肯浮生半日閒。
送广文萧宾竹归将乐·其二
作者：林熙春
朝代：明

十载褰帷贲海濆，瀛州瑞色有馀芬。汉家长者频过我，鲁国日生半事君。黑发悬车师道重，青山纳履主恩存。时人莫讶衣裘敝，剑气长看绕白云。
送张元辉出山谒铨
作者：林熙春
朝代：明

栖迟衡泌几多时，吾党盈门每问奇。百世功名堪自慰，一腔忧愤付谁知。出山本为苍生望，恋阙宁因白发移。当宁即今求旧直，可无献纳答垂衣。
送张元辉谳狱粤西
作者：林熙春
朝代：明

世德繇来系释之，先生原是帝王师。仙郎采笔明光草，使者苍梧雨露枝。畏垒当年歌召父，褰帷今日见家儿。好生自是清朝意，到处逢人口作碑。百万军储转上方，淮阴阴德已汪洋。燕山特沛三春雨，象郡潜销六月霜。数载风尘谁解网，一尊天地对浮觞。知君不为光门户，报主情深属建章。
送张元辉谳狱粤西·其一
作者：林熙春
朝代：明

世德繇来系释之，先生原是帝王师。仙郎采笔明光草，使者苍梧雨露枝。畏垒当年歌召父，褰帷今日见家儿。好生自是清朝意，到处逢人口作碑。
送张元辉谳狱粤西·其二
作者：林熙春
朝代：明

百万军储转上方，淮阴阴德已汪洋。燕山特沛三春雨，象郡潜销六月霜。数载风尘谁解网，一尊天地对浮觞。知君不为光门户，报主情深属建章。
送张杏宇还镛四绝
作者：林熙春
朝代：明

八年曾已到瀛州，兰室芝田手自裒。却信上池神水溢，瀛州又喜越人游。为德于乡不厌贫，刀圭宁是独全真。君家桂树婆娑影，不数千红杏苑春。经传二妙擅文章，别是人间一秘方。好似禹钓能教子，宁论岐伯事轩皇。两月重倾畏垒心，韩江分手更披襟。延津龙剑何时合，千里鱼书可数临。
送张杏宇还镛四绝·其一
作者：林熙春
朝代：明

八年曾已到瀛州，兰室芝田手自裒。却信上池神水溢，瀛州又喜越人游。
送张杏宇还镛四绝·其三
作者：林熙春
朝代：明

经传二妙擅文章，别是人间一秘方。好似禹钓能教子，宁论岐伯事轩皇。
送张杏宇还镛四绝·其二
作者：林熙春
朝代：明

为德于乡不厌贫，刀圭宁是独全真。君家桂树婆娑影，不数千红杏苑春。
送张杏宇还镛四绝·其四
作者：林熙春
朝代：明

两月重倾畏垒心，韩江分手更披襟。延津龙剑何时合，千里鱼书可数临。
送徐将军心藿总戎八闽
作者：林熙春
朝代：明

将军久矣拥楼船，天子垂衣问海边。已信两疆归锁钥，更怜孤岛净风烟。龙章遄自云中下，雀印新从肘后悬。此去圣明还拊髀，三山未肯当燕然。
送惠来杨明府行取
作者：林熙春
朝代：明

海上光芒羡湛卢，循声远播达皇都。一腔似水悬冰鉴，两袖拂云拥玉壶。花树有年曾集雉，柏林指日可栖乌。知君雅负澄清志，策马长安夹道呼。
送揭阳何明府告归侍养
作者：林熙春
朝代：明

为问仙郎鼓玉琴，清时何事便抽簪。榕人莫遂攀留计，只为椿林岁月深。到处逢人口是碑，思莼且未及瓜期。高山流水赓馀韵，何武原垂去后思。三公一日是襟期，岭月随君樵水湄。珍重长途千万里，清华指日待拗螭。
送揭阳何明府告归侍养·其一
作者：林熙春
朝代：明

为问仙郎鼓玉琴，清时何事便抽簪。榕人莫遂攀留计，只为椿林岁月深。
送揭阳何明府告归侍养·其三
作者：林熙春
朝代：明

三公一日是襟期，岭月随君樵水湄。珍重长途千万里，清华指日待拗螭。
送揭阳何明府告归侍养·其二
作者：林熙春
朝代：明

到处逢人口是碑，思莼且未及瓜期。高山流水赓馀韵，何武原垂去后思。
送施郡丞见龙归滇
作者：林熙春
朝代：明

杯酒相将出凤津，碧溪南望倍伤神。长沙君过休劳卜，古道儒官莫厌贫。
送施郡丞见龙归滇四绝
作者：林熙春
朝代：明

仙吏繇来自锦江，棠阴千里拥麾幢。如何海上思归兴，夜夜凫飞鹤发双。江上东风柳色新，片帆如驶度归人。八千里外昌黎路，琴剑驰驱一骑尘。世路崎岖蜀道难，阶前舞罢筑诗坛。青山明月无拘刺，看尔鸾雏百尺竿。
送施郡丞见龙归滇四绝·其一
作者：林熙春
朝代：明

仙吏繇来自锦江，棠阴千里拥麾幢。如何海上思归兴，夜夜凫飞鹤发双。
送施郡丞见龙归滇四绝·其二
作者：林熙春
朝代：明

江上东风柳色新，片帆如驶度归人。八千里外昌黎路，琴剑驰驱一骑尘。
送施郡丞见龙归滇四绝·其四
作者：林熙春
朝代：明

世路崎岖蜀道难，阶前舞罢筑诗坛。青山明月无拘刺，看尔鸾雏百尺竿。
送景修之博兴二首
作者：林熙春
朝代：明

凫飞涖古青，大小有双清。宁一师曹相，威名羡李膺。韦弦宜并佩，霜露可相并。珍重过庭训，家声待尔宏。东海此为邻，慈航问晓津。妖氛犹炽烈，馈饷倍艰辛。应宿星车速，行春露冕新。圣明今综核，慎勿厌清贫。
送景修之博兴二首·其一
作者：林熙春
朝代：明

凫飞涖古青，大小有双清。宁一师曹相，威名羡李膺。韦弦宜并佩，霜露可相并。珍重过庭训，家声待尔宏。
送景修之博兴二首·其二
作者：林熙春
朝代：明

东海此为邻，慈航问晓津。妖氛犹炽烈，馈饷倍艰辛。应宿星车速，行春露冕新。圣明今综核，慎勿厌清贫。
送曾九虚使楚便省还朝用周中丞韵
作者：林熙春
朝代：明

携手江干急暮催，皇华未许暂依回。里门昼日宁亲意，驿路秋风慰圣怀。献纳拟倾燕市酒，凭陵何事楚人哀。知君雅抱经纶志，岂必争传抗疏才。
送朱二守二公子二首 其一 赠长公
作者：林熙春
朝代：明

平分风月憩黄堂，更羡循良有义方。玉树阶前推杞梓，金茎岭外翕琪□。文词未信分双白，长短宁须说二王。何幸山川增气色，衙斋千载颂鸾凰。
送朱二守二公子二首 其二 赠次公
作者：林熙春
朝代：明

天南佳气绕甘棠，双凤飞翔集凤冈。大戴繇来推小戴，季方原不负元方。青雏此日誇金马，白璧它年耀玉堂。曾目天孙云似锦，定知二妙佐虞唐。
送朱二守二公子二首·赠长公
作者：林熙春
朝代：明

平分风月憩黄堂，更羡循良有义方。玉树阶前推杞梓，金茎岭外翕琪□。文词未信分双白，长短宁须说二王。何幸山川增气色，衙斋千载颂鸾凰。天南佳气绕甘棠，双凤飞翔集凤冈。大戴繇来推小戴，季方原不负元方。青雏此日誇金马，白璧它年耀玉堂。曾目天孙云似锦，定知二妙佐虞唐。
送李别驾咸陵代觐
作者：林熙春
朝代：明

河梁尊酒沸江东，满道旌旗拥竹筇。岭外孤城原是凤，君家一驾自如龙。清风帝里誇三户，赤日天门步九重。十尺丰姿应赐问，为陈海啸涕无从。望望芝云紫气浮，仙舟元礼羡风流。八千里外遵江汉，九五班前拜冕旒。白玉献将天北极，黄金颁自殿东头。严程屈指春明转，海上花间待一筹。
送李别驾咸陵代觐·其一
作者：林熙春
朝代：明

河梁尊酒沸江东，满道旌旗拥竹筇。岭外孤城原是凤，君家一驾自如龙。清风帝里誇三户，赤日天门步九重。十尺丰姿应赐问，为陈海啸涕无从。
送李别驾咸陵代觐·其二
作者：林熙春
朝代：明

望望芝云紫气浮，仙舟元礼羡风流。八千里外遵江汉，九五班前拜冕旒。白玉献将天北极，黄金颁自殿东头。严程屈指春明转，海上花间待一筹。
送李汉翀回镛汉翀工诗画为两峰先生孙
作者：林熙春
朝代：明

大父久经过偃室，梧孙千里问暄寒。昔年澡发犹骑竹，今日论心数染翰。海上青山任寄傲，词中白雪可胜摊。君归牛角奚囊满，莫把侯芭问字看。
送柯心邃从金观察入贺访禁方
作者：林熙春
朝代：明

八千里外挟青囊，特入神州访禁方。帝问向誇传扁鹊，皇华今幸附腾骧。满腔浑抱人心活，三祝还祈圣寿康。游罢上池歌易水，可无一勺慰沧浪。
送比部张元辉还朝时己推滇观察候命
作者：林熙春
朝代：明

汉庭仙吏使槎回，白露清樽此日开。万里骅骝将命去，九霄丹凤送书来。且游名岳多怀吐，莫负春风两鬓催。当宁每思谁借箸，天南还仗出群才。
送浚川全山人归镛并怀萧广文五绝·录一
作者：林熙春
朝代：明

一别年经二十春，相逢转觉白头新。入门骤讶君何处，犹是当年畏垒人。
送浚川全山人归镛并怀萧广文宾竹五绝·其三
作者：林熙春
朝代：明

年来懒病频疏客，诗思多君发兴长。闭阁不禁炎夏苦，闻君诗思转凄凉。
送浚川全山人归镛并怀萧广文宾竹五绝·其二
作者：林熙春
朝代：明

漫学烹鲜成底事，间关千里慰吾思。衡茅匝月茶为酒，一话一更未有涯。
送浚川全山人归镛并怀萧广文宾竹五绝·其二
作者：林熙春
朝代：明

漫学烹鲜成底事，间关千里慰吾思。衡茅匝月茶为酒，一话一更未有涯。年来懒病频疏客，诗思多君发兴长。闭阁不禁炎夏苦，闻君诗思转凄凉。惜别韩江祗浊醅，渭城赓唱莫相催。愧予藿食无堪赠，聊折荷蕖当岭梅。归欤强自隐岩阿，五采凤雏莫浪过。为问子云萧祭酒，开来近日更如何。
送浚川全山人归镛并怀萧广文宾竹五绝·其五
作者：林熙春
朝代：明

归欤强自隐岩阿，五采凤雏莫浪过。为问子云萧祭酒，开来近日更如何。
送浚川全山人归镛并怀萧广文宾竹五绝·其四
作者：林熙春
朝代：明

惜别韩江祗浊醅，渭城赓唱莫相催。愧予藿食无堪赠，聊折荷蕖当岭梅。
送游座师伯子绚寰还莆
作者：林熙春
朝代：明

幸逢伯乐得前驱，十载重瞻汗血驹。羊城一色桃花县，凤水千株柳树庐。衣钵敢云传自我，箕裘原是属诸孤。君归知己如相问，为道韩山即镜湖。
送王孟箕明府之留都水部次日逢重九同曾时甫凤栖岩登高四首
作者：林熙春
朝代：明

握符临玉简，奉檄指金陵。岭月随单骑，江风赋大鹏。天涯成远别，水部正先登。岂谓燕山隔，龙蟠汉股肱。绝壁凌霄迥，寒江抱径斜。山人探旧碛，汉使蹈新沙。白石苔成绣，红桃蕊偶花。数声黄犬吠，转觉是仙家。栖凤形偏胜，登龙兴正长。星桥连岫出，石屋纳云凉。波影千山动，秋声万木扬。茱萸相倡和，天地一壶觞。圣世乘槎客，凭陵作赋才。人间九月节，天上一封来。舄履寒霜湿，登临曙色开。青山陪去棹，长啸且徘徊。
送王孟箕明府之留都水部次日逢重九同曾时甫凤栖岩登高四首·其一
作者：林熙春
朝代：明

握符临玉简，奉檄指金陵。岭月随单骑，江风赋大鹏。天涯成远别，水部正先登。岂谓燕山隔，龙蟠汉股肱。
送王孟箕明府之留都水部次日逢重九同曾时甫凤栖岩登高四首·其三
作者：林熙春
朝代：明

栖凤形偏胜，登龙兴正长。星桥连岫出，石屋纳云凉。波影千山动，秋声万木扬。茱萸相倡和，天地一壶觞。
送王孟箕明府之留都水部次日逢重九同曾时甫凤栖岩登高四首·其二
作者：林熙春
朝代：明

绝壁凌霄迥，寒江抱径斜。山人探旧碛，汉使蹈新沙。白石苔成绣，红桃蕊偶花。数声黄犬吠，转觉是仙家。
送王孟箕明府之留都水部次日逢重九同曾时甫凤栖岩登高四首·其四
作者：林熙春
朝代：明

圣世乘槎客，凭陵作赋才。人间九月节，天上一封来。舄履寒霜湿，登临曙色开。青山陪去棹，长啸且徘徊。
送白守戎暂返雷阳
作者：林熙春
朝代：明

海上波恬却有因，祇从白起是前身。旌旂闪烁龙蛇阵，号令风霆虎豹臣。数载枕戈方报主，一朝分袂转愁人。圣朝正切思贤将，愿斩单于更画麟。
送章太素游滇南
作者：林熙春
朝代：明

芳草韩江路，奚囊万里舟。昔传金马赋，今作碧鸡游。树树烟霞起，山山日月留。归来荆楚过，乘兴一登楼。
送紫薇花玉田方伯
作者：林熙春
朝代：明

太平天启正当阳，应有鸾书到二黄。莫道山林无以赠，紫薇花送紫薇郎。
送经历李毓岩入觐
作者：林熙春
朝代：明

建安才子舄翩翩，尊酒韩江怆别筵。两瑟阳春推国手，一帘明月见家传。羊肠勿惮八千里，凤翮还归尺五天。岂是风尘犹宦拙，丝纳遄发衮衣前。
送翁粤初诣阙上书补荫
作者：林熙春
朝代：明

天涯游子作龙唫，司马勋劳叹陆沉。凤翥文章常五色，梧枝蓊郁更千寻。丹衷叩阙孤臣泪，白鼻抡材圣主心。莫把明珠惊按剑，黄金台上重南金。
送胡别驾归蜀
作者：林熙春
朝代：明

凤皇台上憩祥鸾，直道翻成按剑看。报主有缘才驻足，对人无处可披肝。一声琴鹤韩江净，万里间关蜀道难。剩有明珠携掌上，入门犹自胜弹冠。
送萧别驾归广陵
作者：林熙春
朝代：明

广陵本是豪华地，有美驰驱滞瘴乡。刺史每依别乘重，仙郎何事曳裾行。梁园岂谓能徵橡，韩峤相看失憩棠。千里莫烦愁暑雨，清□拂袖□凄凉。
送萧双南起复北上
作者：林熙春
朝代：明

无限春晖泪尚奢，一肩琴剑凤江涯。频年己就三都赋，此日偏浮八月槎。天子黄金还市骨，儒臣彩笔更生花。青云多自青毡起，努力重光五马家。
送萧彦得侍养华出山
作者：林熙春
朝代：明

为报春晖陇树阴，友生强起出山林。百年不尽思亲泪，万里长悬恋主心。白露沾衣催客棹，苍生引领望朝簪。甘泉正直辽烽急，愿弼商家作傅霖。
送萧得侍养毕出山·其一
作者：林熙春
朝代：明

方从通籍主恩新，伏阙宁依白发人。天地忽教王鲤跃，山园亦为蔡椹春。熊和劳苦真无憾，鸡骨栖迟未厌贫。负土功行今甫满，圣人曾己忆忠臣。
送蔡海洲兄赋南宫
作者：林熙春
朝代：明

久抱明珠懒暗投，宁甘竹箭赋杨州。家传戴礼推高足，昆季韩江并出头。向自汗驹迟一顾，今从老骥始相售。壮猷尚拔燕山帜，侧席烦君借箸筹。
送蔡禹津应试
作者：林熙春
朝代：明

太守论文称老将，益知沧海有遗珠。游从建业窥金阙，胸荡秦淮彻玉壶。凤沼三翻誇领袖，龙门八战暴头颅。今当老将登坛日，宝剑冲牛烛上都。
送蔡禹津游滁阳兼忆大守孙匪莪
作者：林熙春
朝代：明

金陵本是帝王州，彩袖翩翩作胜游。眼底繁华誇六代，笔花梦寐足千秋。凤皇台上今犹昨，丰乐亭中孙是欧。为问仗君频授简，东南民力让谁筹。
送谢巽川之保安就伯子行可养
作者：林熙春
朝代：明

君家玉树树干游，郎罢于今尚黑头。万里片帆瞻阙念，一腔寸地壮边猷。天南父子欣莱彩，塞北风尘喜仲裘。易水良浆酣夜月，身携黄诰到瀛州。
送谢广文归
作者：林熙春
朝代：明

桥门讲席却称谁，江左传家足间奇。玉简正看翔凤羽，金台何事妒蛾眉。著书久定修齐计，作赋翻从董贾移。愧我闭关因病懒，忽闻归棹独凄其。
送赖警商归丰城兼怀徐匡岳
作者：林熙春
朝代：明

直奁原道访潮阳，此日归与羡骕骦。久索玄珠探象罔，远携神剑耀龙光。凤城结驷书盈箧，鳄渚开帆酒一觞。更忆徐孺高北斗，千年倡和在南方。
送郑郎之长沙省觐四首
作者：林熙春
朝代：明

为整东山屐，驰驱问郢都。星河官舍近，云梦帝乡俱。古字探衡岳，新词落洞湖。黄堂忝鲤对，诗礼莫踌躇。司马翩翩动，江湖一使星。心从湘水白，眼自楚山青。子舍轻千里，公饮授一经。圣明方计吏，高第正书屏。
送郑郎之长沙省觐四首
作者：林熙春
朝代：明

初冬逢朔日，朔气正侵人。栖凤尊前酒，乘龙席上珍。片帆三楚迅，彩服一家新。聚首堪频笑，黄陵满地春。云阳山色回，逐客两登临。三湘丝纶地，百年去住心。主恩移八桂，父党恋长林。君自茶乡过，无劳叹陆沉。
送郑郎之长沙省觐四首·其一
作者：林熙春
朝代：明

为整东山屐，驰驱问郢都。星河官舍近，云梦帝乡俱。古字探衡岳，新词落洞湖。黄堂忝鲤对，诗礼莫踌躇。
送郑郎之长沙省觐四首·其一
作者：林熙春
朝代：明

初冬逢朔日，朔气正侵人。栖凤尊前酒，乘龙席上珍。片帆三楚迅，彩服一家新。聚首堪频笑，黄陵满地春。
送郑郎之长沙省觐四首·其二
作者：林熙春
朝代：明

司马翩翩动，江湖一使星。心从湘水白，眼自楚山青。子舍轻千里，公饮授一经。圣明方计吏，高第正书屏。
送郑郎之长沙省觐四首·其四
作者：林熙春
朝代：明

云阳山色回，逐客两登临。三湘丝纶地，百年去住心。主恩移八桂，父党恋长林。君自茶乡过，无劳叹陆沉。
送郡丞潘箴盘入觐时公闻侄捷音兼以志喜
作者：林熙春
朝代：明

八桂才名拥汉槎，五云深处即京华。经传帝里推高座，筹运韩江属世家。入奏幸闻天上语，陈诗应锡诰中花。更逢小阮收名骏，羡尔同瞻上苑奢。
送郡丞莫瑞明归楚省觐
作者：林熙春
朝代：明

海上波恬赖指挥，相讶何事羡鲈肥。久知傲骨轻黄绶，暂向双眉戏綵衣。推毂即今称卓异，赐环指日下纶扉。虽然行李寒于水，赢得明珠掌上归。
送郡幕黄浚源致官侍母
作者：林熙春
朝代：明

叔度繇来称吏隐，凤皇台畔动行吟。八千里外昌黎路，方寸腔中徐庶心。白发华裾今日合，青山绿笋正秋阴。阶前戏罢无长物，第说天涯思不禁。
送陈景瑩应试三首
作者：林熙春
朝代：明

圣朝求仲举，世业鲁遗编。国士推高第，书生正少年。三投怀白璧，万选属青钱。珠勒装行骑，乘风快著鞭。韩江尊酒别，千载慰襟期。佳期弥天近，雄文特地奇。正堪驰骥足，未许恃蛾眉。秋月乌号响，穿扬第一枝。彩笔翩翩动，龙光夜色高。扶摇临大海，睥睨破秋涛。城上搏羊角，台中折凤毛。联镳应献赋，珠玉任挥毫。
送陈景莹应试三首·其一
作者：林熙春
朝代：明
体裁：五言律诗

圣朝求仲举，世业鲁遗编。国士推高第，书生正少年。三投怀白璧，万选属青钱。珠勒装行骑，乘风快著鞭。
送陈景莹应试三首·其三
作者：林熙春
朝代：明
体裁：五言律诗

彩笔翩翩动，龙光夜色高。扶摇临大海，睥睨破秋涛。城上搏羊角，台中折凤毛。联镳应献赋，珠玉任挥毫。
送陈景莹应试三首·其二
作者：林熙春
朝代：明
体裁：五言律诗

韩江尊酒别，千载慰襟期。佳期弥天近，雄文特地奇。正堪驰骥足，未许恃蛾眉。秋月乌号响，穿扬第一枝。
送陈郡博转谕恭城
作者：林熙春
朝代：明

鼓箧瀛州地，环桥愿执鞭。阳春传白雪，皓月映青毡。山斗绳千载，图书只一肩。苍梧新树色，风动未央前。
送饶平邓父母守真安
作者：林熙春
朝代：明

翩翩仙吏擅玄晖，太守除书自太微。清夜韩江传鳄徙，秋风蜀道见凫飞。辟莱千里须持斧，挟纩三军赖解衣。应远家猷君努力，肯遗宵旰恋慈闱。
送麻将军南柱之松潘元戎将军在潮曾擒斩倭将濒行又忽闻制台念将军母老为改粤西尚在需命诗中及之
作者：林熙春
朝代：明

迁客新弹上将冠，鲸波久已缚呼韩。登坛喜觉长安近，叱驭宁辞蜀道难。旌旆星悬三峡动，岷峨雪霁万山寒。多君恋母情无限，铜柱声闻指顾看。
送黄公郎下第请三代诰还潮
作者：林熙春
朝代：明

圣主当阳诏槱薪，虞门大辟一番新。凤毛五色天南贵，骏骨千金冀北珍。讵谓明珠犹按剑，顿教珙璧却疑珢。勉旃莫作知希叹，转眼知君合有人。尺疏陈情独扣阍，天颜有喜帝城喧。满堂簪佩徵家庆，三叶丝纶见主恩。已羡次公还有子，更誇乃祖得闻孙。驰驱万里冲寒雪，珍重千金慰倚门。
送黄公郎下第请三代诰还潮·其一
作者：林熙春
朝代：明

圣主当阳诏槱薪，虞门大辟一番新。凤毛五色天南贵，骏骨千金冀北珍。讵谓明珠犹按剑，顿教珙璧却疑珢。勉旃莫作知希叹，转眼知君合有人。
送黄公郎下第请三代诰还潮·其二
作者：林熙春
朝代：明

尺疏陈情独扣阍，天颜有喜帝城喧。满堂簪佩徵家庆，三叶丝纶见主恩。已羡次公还有子，更誇乃祖得闻孙。驰驱万里冲寒雪，珍重千金慰倚门。
送黄子吉备兵金腾三首
作者：林熙春
朝代：明

韩江二月春，客路倍精神。尺一凤鸾檄，东南社稷身。自盟酬圣主，谁肯负劳臣。去去滇池上，无烦忆海滨。皇华驰使节，僰道本间关。万里浮云骑，千金明月环。夷王争款首，天子破愁颜。莫谓碧鸡远，逢迎到处扳。司马谈兵旧，昆明节制新。驱车问疾苦，借箸展经纶。夜静苍山月，天回洱海春。汉家悬上赏，应不吝麒麟。
送黄子吉备兵金腾三首·其一
作者：林熙春
朝代：明

韩江二月春，客路倍精神。尺一凤鸾檄，东南社稷身。自盟酬圣主，谁肯负劳臣。去去滇池上，无烦忆海滨。
送黄子吉备兵金腾三首·其三
作者：林熙春
朝代：明

司马谈兵旧，昆明节制新。驱车问疾苦，借箸展经纶。夜静苍山月，天回洱海春。汉家悬上赏，应不吝麒麟。
送黄子吉备兵金腾三首·其二
作者：林熙春
朝代：明

皇华驰使节，僰道本间关。万里浮云骑，千金明月环。夷王争款首，天子破愁颜。莫谓碧鸡远，逢迎到处扳。
送黄文学归将乐兼怀尊人天池
作者：林熙春
朝代：明

叔度遥千里，神驹特问奇。昔称骑竹者，今访杖藜谁。畏垒㜞非据，并州慰所思。玉华翘首处，何以泛天池。
送黄生懋敬为乃祖善人乞铭回闽
作者：林熙春
朝代：明

叔度幽贞事未卓，鸿飞鳄渚重存羊。色丝每愧中郎手，宝剑犹悬季子肠。千里祗为封马鬣，片言何自耀龙光。愿将寸地留耕远，应信纶章未可量。
郭公祠
作者：林熙春
朝代：明

昌黎一脉几千年，橡木繁花气色鲜。可是有能绳北斗，擎天玉柱九霄县。郁郁棠阴海上岑，扶筇十里足行吟。凤皇塔上弦歌沸，犹忆当年露冕心。
郭公祠·其一
作者：林熙春
朝代：明

昌黎一脉几千年，橡木繁花气色鲜。可是有能绳北斗，擎天玉柱九霄县。
郭公祠·其二
作者：林熙春
朝代：明

郁郁棠阴海上岑，扶筇十里足行吟。凤皇塔上弦歌沸，犹忆当年露冕心。
销带解嘲
作者：林熙春
朝代：明

解带栖三径，呼童买浊醪。岂为糊口计，还厌折腰劳。报主情方切，依亲意独牢。莫讶生事拙，诗思且陶陶。
长至送张杳宇贺六十回镛
作者：林熙春
朝代：明

知非又度十年春，杖履遥询放逐臣。三月论心多眷恋，一阳分手倍精神。柳条渐吐青山色，梅蕊争研白发新。此去君家腾剑气，龙光射斗自振振。
闻失广宁志愤
作者：林熙春
朝代：明

辽沈虽灰尚欲然，广宁犹自控长边。朝廷推毂誇前代，经抚调弦可百年。舌战那堪操战伐，腹兵何以握兵权。羽书骤至闻风遁，主辱臣忧泪若泉。万马云屯结柳营，奴人曾是敢纵横。城池无恙犹堪守，风鹤未闻已自惊。忽把封疆轻敝屣，从劳宵旰寄长缨。谁人秉钺成腥土，首揭藁街恨未平。岔河甫渡阵方陈，横玉横金作遁臣。只见刘琨能抗敌，仅闻高兄克成仁。上方不斩单于贼，军令惟驱窜逐民。哆口且云能殿后，英雄千古是谁真。焦劳圣主惜金瓯，策士当关借箸筹。王猛谈兵曾扪虱，张华说剑欲冲牛。配陈储峙千年计，百万熊罴一旦收。更款西夷修内备，定知掷土斩奴头。
闻失广宁志愤·其一
作者：林熙春
朝代：明

辽沈虽灰尚欲然，广宁犹自控长边。朝廷推毂誇前代，经抚调弦可百年。舌战那堪操战伐，腹兵何以握兵权。羽书骤至闻风遁，主辱臣忧泪若泉。
闻失广宁志愤·其三
作者：林熙春
朝代：明

岔河甫渡阵方陈，横玉横金作遁臣。只见刘琨能抗敌，仅闻高兄克成仁。上方不斩单于贼，军令惟驱窜逐民。哆口且云能殿后，英雄千古是谁真。
闻失广宁志愤·其二
作者：林熙春
朝代：明

万马云屯结柳营，奴人曾是敢纵横。城池无恙犹堪守，风鹤未闻已自惊。忽把封疆轻敝屣，从劳宵旰寄长缨。谁人秉钺成腥土，首揭藁街恨未平。
闻失广宁志愤·其四
作者：林熙春
朝代：明

焦劳圣主惜金瓯，策士当关借箸筹。王猛谈兵曾扪虱，张华说剑欲冲牛。配陈储峙千年计，百万熊罴一旦收。更款西夷修内备，定知掷土斩奴头。
闻贰禄勋
作者：林熙春
朝代：明

驽马自惭非世顾，误蒙一载两纶新。典章亦是清华署，樽俎宁容放逐臣。已信皇恩频浩荡，宁知臣念益逡巡。三朝豢养犹难报，自许涓埃答圣人。
陈德真尊壶刲股活翁赋此为赠并期德真
作者：林熙春
朝代：明

不惜红颜体，甘闻白发人。三公丰日养，万死一生身。自信情无极，宁知药有神。圣朝求孝子，更有剖心臣。
雁传芦图
作者：林熙春
朝代：明
体裁：七言律诗

芦花三月正成阴，鸿雁翩翩集禁林。天上传书音是玉，云中系足报为金。一枝独占抟风远，千仞横飞素影深。莫道朝阳非凤侣，曲江塔上可追寻。
雁传芦图
作者：林熙春
朝代：明

芦花三月正成阴，鸿雁翩翩集禁林。天上传书音是玉，云中系足报为金。一枝独占搏风远，千仞横飞素影深。莫道朝阳非凤侣，曲江塔上可追寻。
集唐六绝送骆见羲广文归延津 其一 雍陶
作者：林熙春
朝代：明

凤凰台上凤凰游，醉折花枝当酒筹。一种蛾眉明月夜，每因风景却生愁。
集唐六绝送骆见羲广文归延津 其三 元稹
作者：林熙春
朝代：明

纱窗日落渐黄昏，鲁国诸生半在门。此日送君须尽醉，今朝花落更纷纷。
集唐六绝送骆见羲广文归延津 其二 张籍
作者：林熙春
朝代：明

莫怪追欢笑语频，贾生才调更无伦。汉文有道恩犹薄，能解閒行有几人。
集唐六绝送骆见羲广文归延津 其五 李涉
作者：林熙春
朝代：明

一片孤城万仞山，全家远过九龙滩。孤舟一夜东归客，犹得浮生半日閒。
集唐六绝送骆见羲广文归延津 其六 韩愈
作者：林熙春
朝代：明

蓬莱紫气温如玉，池上于今有凤毛。家在梦中何日到，春云送色晓鸡号。
集唐六绝送骆见羲广文归延津 其四 李涉
作者：林熙春
朝代：明

白首垂丝恨不违，玉壶春酒正堪携。离心日远如流水，泣向东风忆建溪。
集唐六绝送骆见羲广文归延津·雍陶
作者：林熙春
朝代：明

凤凰台上凤凰游，醉折花枝当酒筹。一种蛾眉明月夜，每因风景却生愁。莫怪追欢笑语频，贾生才调更无伦。汉文有道恩犹薄，能解閒行有几人。纱窗日落渐黄昏，鲁国诸生半在门。此日送君须尽醉，今朝花落更纷纷。白首垂丝恨不违，玉壶春酒正堪携。离心日远如流水，泣向东风忆建溪。一片孤城万仞山，全家远过九龙滩。孤舟一夜东归客，犹得浮生半日閒。蓬莱紫气温如玉，池上于今有凤毛。家在梦中何日到，春云送色晓鸡号。
韩山行送弄令公之华州
作者：林熙春
朝代：明

韩山高，韩山高，韩山参列耸千尺。昌黎刺此数登临，千年山斗留方迹。手植韩木尚繁华，繁华科第占破白。韩江涨海水连天，长虹跨渚号鞭石。山川草木尽呼韩，只是忠贞系今昔。今昔由来未易攀，忽有仙凫飞赤舄。飞从建业渥洼来，毛有文章常五色。只受翔云入青霄，不溷鸡群啄秀麦。不为搏击效鹰鹯，不受樊笼染污泽。数年展翼蔽韩山，天涯三老咸啧啧。一朝丹凤衔书来，为怖鳄鱼胥辟易。仙凫闻书旋建业，建业未须停六翮。太华十倍韩山高，每有神仙为窟宅。卜师昔骑龙，叔卿时驾鹿。神女餐玉浆，安期炼金液。不可为榻亦为鼓，偃卧敲推真适适。君不见四方削成两山开，关系巨灵伸手擘。试携谢朓惊人诗，搔首青天问消息。须臾雷动与云行，霖雨苍生千古只。
韶石谢公祖以三台荐晋宪长仍镇潮州七月廿一夜梦赋五言近体志喜醒只忆颈联二句枕上足之次早为开镇日也
作者：林熙春
朝代：明

下车方数月，仗剑靖疆场。露布连三省，天章寄一方。劳君盟细柳，报主献长杨。此日辕门辟，苍生喜若狂。
题任公祖孙枝启瑞册二首 其一 代家君
作者：林熙春
朝代：明

瑞色遥分自皖都，琅玕森发瀛洲隅。盘根云湿胎中玉，疏影月明掌上珠。威凤林栖生羽翮，巨鳌竿引见头颅。海滨迂老争鸣缶，为庆龙孙挂六弧。
题任公祖孙枝启瑞册二首 其二 代元宇
作者：林熙春
朝代：明

使君辟沼儗蓬莱，忽报中庭玉笋开。引凤还看生凤羽，钟龙为兆种龙媒。此时出地呈高节，它日昂霄属异材。奕叶繇朲孙似祖，棠阴千载思悠哉。
题任公祖孙枝启瑞册二首·代家君
作者：林熙春
朝代：明

瑞色遥分自皖都，琅玕森发瀛洲隅。盘根云湿胎中玉，疏影月明掌上珠。威凤林栖生羽翮，巨鳌竿引见头颅。海滨迂老争鸣缶，为庆龙孙挂六弧。使君辟沼儗蓬莱，忽报中庭玉笋开。引凤还看生凤羽，钟龙为兆种龙媒。此时出地呈高节，它日昂霄属异材。奕叶繇朲孙似祖，棠阴千载思悠哉。
题姚司理公祖孝义流芳册 其一 代家君
作者：林熙春
朝代：明

频年仙吏滞天涯，世德繇来慰所思。敝蹝一官惊扼臂，孤灯半世重齐眉。遗孙清白梧桐老，跨祖文章雨露滋。自是丝纶偏积庆，海滨渔父醉金卮。
题姚司理公祖孝义流芳册·代家君
作者：林熙春
朝代：明

频年仙吏滞天涯，世德繇来慰所思。敝蹝一官惊扼臂，孤灯半世重齐眉。遗孙清白梧桐老，跨祖文章雨露滋。自是丝纶偏积庆，海滨渔父醉金卮。瞻彼嵇山十亩阴，元和仙尉动行吟。南宫鸡舌功名薄，东海羊肠畏垒深。白发依归孺子慕，朱弦渧泪丈夫心。孙枝此日森森发，为报朝阳凤有音。
题姚司理公祖孝义流芳册·其二
作者：林熙春
朝代：明

瞻彼嵇山十亩阴，元和仙尉动行吟。南宫鸡舌功名薄，东海羊肠畏垒深。白发依归孺子慕，朱弦渧泪丈夫心。孙枝此日森森发，为报朝阳凤有音。
题孝廉杨寄实凝翠图
作者：林熙春
朝代：明

华堂早擅金银气，画里楼台得似君。曲径花深常带雨，方塘水暖每生云。潭龙吼自书声起，海鹤惊从瑟韵闻。旦夕上林分夜色，只留紫翠锁氤氲。
题左署双柏次许绳斋韵
作者：林熙春
朝代：明

有美银台柏，双株儗上林。即非陶柳径，曾是召棠阴。日与衣冠偶，时闻敷奏音。栽培传自古，阅历到于今。蓊蘙凝春色，扶疏惹露湛。亭亭团紫盖，寂寂谢清砧。气象参天峻，丰标耸壑森。凌寒华不改，烈日翠逾深。风静鸾凰息，晨侵燕雀吟。晴暄时历历，阒霭夜沉沉。不用人扶力，犹然吏隐心。祇缘依淑景，何俟托高岑。生白胸襟爽，来青眼界侵。攀援虚自苦，憩赏兴难禁。真压东南胜，难分左右荫。朝昏联益友，倚徙听鸣禽。既迩阙为玉，无劳台筑金。夔龙原帝命，喉舌是周任。久拂黄扉袖，新添白发簪。相期酬圣主，勿愧柏千寻。
题张忠烈册
作者：林熙春
朝代：明

豸冠谔谔气吞胡，却把封疆只手扶。满目腥毡犹骂贼，一腔热血肯全躯。捐生愧死逃亡者，报国争光日月乎。最是囧卿能教子，睢阳遗烈可曾无。三晋彝齐自昔扬，孤臣植节绍前芳。九重锡庙千秋重，两字易名万古香。世执金吾垂铁券，人推玉叶焕银章。知君怒气还歼贼，肯把辽阳作首阳。
题张忠烈册·其一
作者：林熙春
朝代：明

豸冠谔谔气吞胡，却把封疆只手扶。满目腥毡犹骂贼，一腔热血肯全躯。捐生愧死逃亡者，报国争光日月乎。最是囧卿能教子，睢阳遗烈可曾无。
题张忠烈册·其二
作者：林熙春
朝代：明

三晋彝齐自昔扬，孤臣植节绍前芳。九重锡庙千秋重，两字易名万古香。世执金吾垂铁券，人推玉叶焕银章。知君怒气还歼贼，肯把辽阳作首阳。
题徐学博大埔挕政册
作者：林熙春
朝代：明

皋比瀛州曙气薰，山城风雨更氤氲。横经不厌三冬雪，制锦还成五色云。满县花栽坛上杏，一腔谷种水中芹。从来吏事繇樽俎，半载棠阴口碣闻。
题念庵上人小影上人讳如观
作者：林熙春
朝代：明

有念非忘念，如观未是观。从兹捐色相，明月长阑干。
题沈少源奕世冠裳图
作者：林熙春
朝代：明

浙水诸梁裔，瀛州作邓林。笏簪传几代，诗礼到于今。儒雅风流在，孙枝雨泽深。丹青图画里，不尽燕贻心。
题翁粤初姻友约心轩四首并得心字
作者：林熙春
朝代：明

承明方奉诏，忽动故园心。司马勋劳旧，神驹雨露深。阶兰时绕砌，径菊日成阴。偶有相如渴，天将渥尔襟。海上八千里，清轩向日心。凤台凝爽气，雉堞隐芳林。云卷群峰秀，风和万籁吟。趁时聊适赏，翘首作商霖。
题翁粤初姻友约心轩四首并得心字·其一
作者：林熙春
朝代：明

承明方奉诏，忽动故园心。司马勋劳旧，神驹雨露深。阶兰时绕砌，径菊日成阴。偶有相如渴，天将渥尔襟。
题翁粤初姻友约心轩四首并得心字·其二
作者：林熙春
朝代：明

出郭探名胜，斋居为约心。碧桃呈瑞锦，丹荔绽黄金。一鉴星辉动，垂虹月色侵。俗尘时不染，兴至抚瑶琴。
题翁粤初姻友约心轩四首并得心字·其二
作者：林熙春
朝代：明

出郭探名胜，斋居为约心。碧桃呈瑞锦，丹荔绽黄金。一鉴星辉动，垂虹月色侵。俗尘时不染，兴至抚瑶琴。久矣烟霞癖，登临慰昔心。千花迎客笑，百鸟解人□。展画环山水，摊书猎古今。瞻依无限思，啸凤听高岑。
题翁粤初姻友约心轩四首并得心字·其二
作者：林熙春
朝代：明

海上八千里，清轩向日心。凤台凝爽气，雉堞隐芳林。云卷群峰秀，风和万籁吟。趁时聊适赏，翘首作商霖。
题翁粤初姻友约心轩四首并得心字·其四
作者：林熙春
朝代：明

久矣烟霞癖，登临慰昔心。千花迎客笑，百鸟解人□。展画环山水，摊书猎古今。瞻依无限思，啸凤听高岑。
题茂初堂上白头啚
作者：林熙春
朝代：明

乘风六翮泛天池，海上飞还祗自知。何事相关头白早，寸心长绕万年枝。
题谢节母册四首
作者：林熙春
朝代：明

慈母当年誓靡他，呱呱孺子泪如何。因思堂上双垂白，岂肯轻同慷慨过。从容植节柏千寻，幸有阶前玉树森。政以未亡酬地下，相逢不负百年心。一生家政一身任，此日名传耀古今。曾是为名方忍死，丝纶终是主思深。画荻虽然羡母欧，传经亦自有箕裘。采风旦暮推鸣凤，慎尔明珠莫暗投。
题谢节母册四首·其一
作者：林熙春
朝代：明

慈母当年誓靡他，呱呱孺子泪如何。因思堂上双垂白，岂肯轻同慷慨过。
题谢节母册四首·其三
作者：林熙春
朝代：明

一生家政一身任，此日名传耀古今。曾是为名方忍死，丝纶终是主思深。
题谢节母册四首·其二
作者：林熙春
朝代：明

从容植节柏千寻，幸有阶前玉树森。政以未亡酬地下，相逢不负百年心。
题谢节母册四首·其四
作者：林熙春
朝代：明

画荻虽然羡母欧，传经亦自有箕裘。采风旦暮推鸣凤，慎尔明珠莫暗投。
饮凤皇塔次杨苕水韵
作者：林熙春
朝代：明

凤来栖塔海无波，一柱擎天天几何。万丈虹堤归玉简，千家烟火傍金坡。斗山在望循凤远，片石遗思畏垒多。相对逐臣成夜饮，不妨鼓枻听渔歌。
黄元宇起粤西右辖为寄一律以襄敏公劝驾是年举英儿诗中及之
作者：林熙春
朝代：明

身驰棘道独披云，一剑功成圣祖闻。靖远当年犹赐券，高宗三载始成勋。劳臣何靳千金宠，英物还期万石君。况以简书开桂岭，蚤绳襄敏净南氛。
黄养吾归临川
作者：林熙春
朝代：明

星斗胸罗独抗颜，说忠说孝满人间。归欤杖履华山去，家问客从何处还。
黄思元丈予告还潮随有改临江之命
作者：林熙春
朝代：明

抱病萧然独闭关，却闻傲吏乞身还。斗间龙气朝飞合，海上鸥吟夜色閒。我已有心依白发，君今何事买青山。眼前聚首凭棋局，忽报除书已赐环。
？隍舟行纪事二十韵
作者：林熙春
朝代：明

愧予之才匪济川，徒怀击楫发垂肩。一岁两移何忝窃，盟心欲报丹扆前。四月望日携琴剑，凤城三朝始发船。沿江狎客勤杯酒，迟迟始达？隍滨。？隍为别二方伯，孝廉亦多列肆筵。筵上飞蛾为兆雨，雨剧天与水相连。须臾摧裂山陵变，农人何处问桑田。牛羊比屋浮江下，沉灶产蛙突少烟。此时觅夫夫避水，邮吏犹且减夫钱。强觅数夫先眷属，眷属乘风似有缘。岂期敝舟犹留滞，相违两日不相联。稚儿稚女啼饥切，相对呼爷眼望穿。只得贾勇追前去，无奈登矶若登天。缘木攀藤声震地，游水牵绳苦万千。中流得寸犹失尺，一篙无计可周旋。舟中惊怖念菩萨，榜人失色詈长年。一朝雨歇风涛息，眷属聚首北溪边。北溪庄人具鸡黍，相与持醪并击鲜。自是呼童为刻烛，率尔长歌独扣舷。但愿修途长迪吉，五云指日丹心然。
�隍舟行纪事二十韵
作者：林熙春
朝代：明
体裁：古风

愧予之才匪济川，徒怀击楫发垂肩。一岁两移何忝窃，盟心欲报丹扆前。四月望日携琴剑，凤城三朝始发船。沿江狎客勤杯酒，迟迟始达�隍滨。�隍为别二方伯，孝廉亦多列肆筵。筵上飞蛾为兆雨，雨剧天与水相连。须臾摧裂山陵变，农人何处问桑田。牛羊比屋浮江下，沉灶产蛙突少烟。此时觅夫夫避水，邮吏犹且减夫钱。强觅数夫先眷属，眷属乘风似有缘。岂期敝舟犹留滞，相违两日不相联。稚儿稚女啼饥切，相对呼爷眼望穿。只得贾勇追前去，无奈登矶若登天。缘木攀藤声震地，游水牵绳苦万千。中流得寸犹失尺，一篙无计可周旋。舟中惊怖念菩萨，榜人失色詈长年。一朝雨歇风涛息，眷属聚首北溪边。北溪庄人具鸡黍，相与持醪并击鲜。自是呼童为刻烛，率尔长歌独扣舷。但愿修途长迪吉，五云指日丹心然。
�隍驿送沈令公寿日上计
作者：林熙春
朝代：明
体裁：五言排律

间气钟名世，蓬莱岳降神。久知藩伯重，宁识宰官循。岭峤严徵税，舟车累算缗。因之多旱潦，幸以大陶甄。溪静鳄鱼徙，坡清虎豹驯。河阳花献翠，合浦蚌还珍。守令皆如此，龚黄自有真。青萍浑是玉，绿鬓未生银。奏牍逢初度，添筹第几巡。孤贞同砥柱，劲质表松筠。宝箓长生果，瑶阶不老椿。尊开江上月，宴集陇头春。列宿缠南极，一星拱北辰。清风摇彩袖，白发拥朱轮。共祝身犹鹤，咸期像在麟。繇来濡沬苦，此去姓名振。孺子离慈母，良臣谒圣人。黄金阊阖布，紫綍海濆新。召国依棠茇，韩封荐芷蘋。遥瞻丰采峻，早晚侍枫宸。
古平述怀
作者：林爚
朝代：明
体裁：五言律诗

星暗月华明，心閒景自清。迎风刊翠竹，冒雨理黄精。涧浅观鱼跃，林深听鸟鸣。此中诚可乐，何必日经营。
同世恭侄寻梅
作者：林爚
朝代：明
体裁：七言律诗

几度寻梅未见花，空馀疏影独横斜。溪桥曲折支危石，村径崎岖拥断槎。诗就每刊邻舍竹，茶香频叩野人家。徘徊不觉归来晚，残雪飘飘点鬓华。
沧江渔唱
作者：林爚
朝代：明
体裁：七言律诗

扁舟汎汎是生涯，云水悠悠度岁华。长笛数声归海岛，清歌一曲入芦花。鸣榔草际沙鸥起，醉卧蓬窗山月斜。荣辱不关常自足，熊罴无梦叶皇家。
琼岛春云
作者：林爚
朝代：明
体裁：七言律诗

蓬莱金碧映辉煌，五色祥云蔼上方。缥缈淡笼琼苑树，氤氲遥湿御炉香。光涵玉宇凝仙仗，影拂春花绕建章。自是升平多瑞感，好将图画献君王。
紫台岚气
作者：林爚
朝代：明
体裁：七言律诗

紫台一抹锁晴岚，景象依微画不堪。霞幕懒收山似黛，林衣倒影水拖蓝。黄童驱犊登青坂，白鹭窥鱼隐碧潭。感昔伤今多少恨，西风吹泪湿青衫。
芦沟晓月
作者：林爚
朝代：明
体裁：七言律诗

芦沟月色蔼苍苍，万户千门曙景凉。云气半侵茅店火，马蹄全踏板桥霜。金鸡唱罢鸣天籁，玉漏声沈彻上方。待得九重烟雾净，凤城春色散朝阳。
螺渚烟消
作者：林爚
朝代：明
体裁：七言律诗

青螺一抹俯江湄，潮落烟消若画眉。寒岸柳浓藏翡翠，晴沙水暖浴凫鹥。牧童扣角驱黄犊，渔子鸣榔棹绿漪。凡骨未能同谢眺，空怀云水遇神姬。
贺邵太守荣归二首·其一
作者：林爚
朝代：明
体裁：七言律诗

双旌五马返青门，优老重承雨露恩。满架图书看尚在，绕篱松菊喜犹存。兴来独扫诗千首，客至相忘酒一樽。地迥尚嫌车马簇，诛茅还拟水南村。
贺邵太守荣归二首·其二
作者：林爚
朝代：明
体裁：七言律诗

君乘五马古诸侯，何事频怀卧此邱。门外懒排双画戟，林间喜挂一羊裘。琴书已足娱身计，梦寐犹悬报国忧。自古留侯称达士，功成还逐赤松游。
金台
作者：林爚
朝代：明
体裁：七言律诗

黄金锁尽独空台，云水苍苍紫翠堆。鸦噪夕阳归画堞，碑连暮霭翳苍苔。平河水落芦沟远，古峡人从鸟道回。圣代祇今多稷契，纷纷谁数乐生才。
题汝晰兄园亭
作者：林爚
朝代：明
体裁：七言律诗

君承优诏许归田，小构幽居水石边。绿野远涵千顷稻，红衣开遍一渠莲。沙边白鸟迎江练，树底黄鹂杂管弦。群从相看头似雪，杯醪岂厌重留连。
小楼咏雪月口占
作者：林玉衡
朝代：明

梅花雪月本三清，雪白梅香月更明。夜半忽登楼上望，不知何处是瑶京。
书楼极目为牟公子作
作者：林玠
朝代：明
体裁：古风

旋步楼前望青天，青天意与吾心连。碧波清泚侵书幌，明月光风冷坐毡。扶杖行歌挹美景，此景吻合吾真境。清风摇动砚池云，飞鸿点破江山影。举头延伫看早春，春光意与吾心同。毫端生翠龙蛇走，书韵遥飘万里风。凝眸开襟拾元气，元气浑似吾心致。鹭落沧州谩自飞，龙潜碧海行当试。试得清光达九重，纷披鳞鬣横苍空。穷经志士能如彼，生平无负勤书功。功成不见固可羡，嗟余不幸诚可腼。玉楼入梦到九泉，空叹文星终不见。
仲夏夜书暇观莲
作者：林玠
朝代：明
体裁：古风

群籍味匪测，杳若天难升。涵泳索道腴，庶可得其精。跃如见真趣，悠游湖水滨。相彼君子花，实能谐我心。清风倾绿叶，湛露缀丹英。举目閒凝眺，效彼濂溪宾。芬艳浮青眼，清香拂素襟。呼童泛美酒，对此红芳倾。飘飘一叶舟，潇洒其中阴。内通外以直，契我信道情。扣舷歌短句，咏此华晶莹。鼓枻临中流，向此锦丛吟。所恨玉楼召，奄忽殒文星。若人已仙去，此花空自馨。
别牟公子勤夫
作者：林玠
朝代：明
体裁：古风

闻君雅德音，克绍彼前哲。悠悠万里资，颙颙一时杰。词源江海深，嗟予不足白。春宵幸一见，愧我死生别。
别黄秉中兄
作者：林玠
朝代：明
体裁：七言律诗

家林乡国共风尘，对榻论文志气真。本欲同为都下客，岂期先作地中人。绿云庭馆虚残月，青草池塘忆暮春。黄卷悠悠谁切琢，生平空负一经纶。
勉十舍弟攻书
作者：林玠
朝代：明
体裁：七言绝句

学海由来百丈深，堪嗟游子浪浮沈。须教眼没全牛处，方表平生苦用心。
夜景偶作·其一
作者：林玠
朝代：明
体裁：七言绝句

天色苍苍月影浮，轻风摇烛泪珠流。今宵不醒南柯梦，落叶飞花万古愁。
夜景偶作·其二
作者：林玠
朝代：明
体裁：七言绝句

人声寂寂犬声寒，玉漏频催夜已阑。银烛流珠和我泪，清风明月半栏干。
寓意
作者：林玠
朝代：明
体裁：七言绝句

银烛光浮春夜长，帘钩明月野花香。樵楼寂寂哀笳发，耳听寒声每断肠。
怀三家兄在杭
作者：林玠
朝代：明
体裁：七言绝句

閒奏埙篪倚夕阳，忽惊飞雁在何方。武陵回首青山外，几度西风欲断肠。
暮春
作者：林玠
朝代：明
体裁：七言绝句

蜂慵蝶老绮罗空，九十春光一梦中。遥想故园游冶处，无缘花草付春风。
李王叶三兄见访偶作
作者：林玠
朝代：明
体裁：古风

城中数高友，雅志精葩经。抱策对韩檠，一时俱有声。文章绚人目，炳炳如丹青。李君饱所学，已见歌鹿鸣。王叶二名贤，苦无素知音。天意固有在，留君启后人。咸与吾兄游，彼此皆忘形。天花当座落，水色入帘青。时下陈蕃榻，间鼓伯牙琴。予昔方丱角，见子恒自惊。一心敦向慕，荷教以陶成。壬午荐贤书，滥竽南廓名。天意不我佑，蚤复自凋零。春色梦胡蝶，秋风悲鹡鸰。悠悠九泉客，绻绻若平生。寸忱不能达，聊此叙幽盟。
江村适兴
作者：林玠
朝代：明
体裁：七言律诗

绿树苍茫景物葱，一竿清泚暮烟中。牛眠芳草沾寒露，鸦带浮云度晚风。水镜光澄舟外渚，山屏翠接树中空。渔郎数曲沧浪夕，韵彻樵村缥缈东。
牧
作者：林玠
朝代：明
体裁：七言绝句

胸期遥隐薄圭璜，跨犊悠游过草堂。一笠清风归去晚，白云横笛叫斜阳。
群雁失一
作者：林玠
朝代：明
体裁：古风

哦哦青云边，迢迢碧汉里。群唳盘石间，和乐无可比。孤飞入九原，回翔赴万里。天道既如斯，吾行将安止。
诸兄弟叙意有作
作者：林玠
朝代：明
体裁：七言绝句

吾家昆季十馀人，独愧青云寄此身。不拟冷霜三四度，顿摧芳草忆残春。
赋得落花自述歌
作者：林玠
朝代：明
体裁：古风

花落柯，花落柯，飘飘飏舞因为何。武陵一夜东风起，落此花英满径坡。花落柯，花落柯，青春游子勿复歌。花陨暮眷春又发，人衰复壮世无多。君不见邻叟墙头过浊醪，此花正满东平皋。又不见春从绿树阴中老，惜花士女空蹉跎。吾生志与秋天高，天乎不佑可奈何。呜呼噫嘻兮更勿道，屈原岂甘沉汨罗，夷齐空守西山饿。人生有死固莫逃，少年而死实可悼。花褪残红心懊恼，惜此落花谁可报。非是人老不如花，只恐看花时复过。呜呼噫嘻兮复何道，长叹一声天地老。
送人
作者：林玠
朝代：明
体裁：五言律诗

之子还乡国，离离书一肩。舟分帆挂雨，萍泛水摇天。云染天闲骑，风轻去路鞭。更期秋月里，高折对婵娟。
送牟公子入蜀
作者：林玠
朝代：明
体裁：七言律诗

故人别我谒亲庐，西望归程万里馀。绿树苍山云阻隔，离离行色半囊书。官桥勒马天将暮，客路逢秋柳渐疏。丹桂一枝年少事，题扳切莫让相如。
雨后游山
作者：林玠
朝代：明
体裁：七言律诗

云收雨歇草呈鲜，着屐优游翠黛前。绿树阴中迎白日，苍松影里步青天。临风作赋花添趣，坐石弹琴鸟助弦。无限丹青穷不尽，归来取笔洒云笺。
雨后观山
作者：林玠
朝代：明
体裁：七言律诗

云敛前峰雨乍晴，望中烟树转分明。鸦迷黛色岚中老，鸟哢丹青竹畔鸣。芳草萋萋苔积翠，落花片片水流声。蹇予书暇凭阑睡，忽觉胸中远趣生。
题云坞丁亲丈所居八景有云坞春耕螺江晚钓古候龙台金山雁塔芋原彩舟洪关戍鼓妙峰梵刹瑞岭清幽
作者：林玠
朝代：明
体裁：七言律诗

草芥功名锄晓烟，半竿秋水坐婵娟。龙台犹见祥光灿，雁塔期标世代贤。泛泛彩舟云外月，蓬蓬戍鼓雾中天。劝君休涉虚无境，瑞岭先曾见有年。
题巴蜀牟勤夫所居八景有百丈厓九盘山铜罐驿平滩河将军洞石洞寺石佛寺藏经坪
作者：林玠
朝代：明
体裁：七言律诗

百丈高峰耸碧天，崔嵬山下物华鲜。彩舟常报堂前喜，清泚频琤屋后弦。明月光摇坛将洞，薰风凉惬石岩仙。东君休道虚无事，为毁藏经宝圣编。
首夏
作者：林玠
朝代：明
体裁：七言绝句

春已言归夏又临，青槐枝上噪蝉音。芳郊游子愁炎暑，一握薰风坐绿阴。
卢沟晓月
作者：林环
朝代：明

疏星寥落晓寒凄，月色波光入望迷。野戍连云寒见雁，人家隔水远闻鸡。波间素采涵秋净，天际清光映树低。马上曾惊残梦断，钟声遥度禁城西。
双清轩为赵府王引礼赋
作者：林环
朝代：明

月湖一泓天镜光，湖上居人临水傍。绿堤不种桃与李，春风绕舍琅玕长。晴云低拂苍波浅，坐来引兴潇湘远。凉气常涵碧树秋，清阴每落渔矶晚。由来清景难久留，曳裾今向王门游。身依蓟北关山迥，梦落闽南烟雨愁。家林犹喜未衰歇，客路不须叹离别。他年当乞鉴湖归，截取长竿钓明月。
吏部孙主事龙津清晓图
作者：林环
朝代：明

悠悠龙津水，远自庐峰来。蜿蜒走溪壑，势与山俱回。麓断众山尽，忽看天镜空。澄波湛寒月，万景涵鸿濛。此时得真赏，如游元化初。振策起沙鸟，数里见潭鱼。微风林下来，吹动浮云影。灵气袭兰襟，洒然异人境。朅来京国游，岁月随奔川。几回故乡梦，飞落闽南天。举首不可见，思之空留情。寄声谢鸥鹭，愧负沧洲盟。
和曾侍讲九竹图韵
作者：林环
朝代：明

金陵客舍长安陌，寸土如金苦嫌窄。生平爱竹负赏心，梦里犹思见颜色。谁人磊落独不群，玉堂侍讲武陵君。窗前隙地祗寻丈，移得一段湘川云。九龙山人更才绝，潇洒胸襟贮冰雪。醉来为扫墨君图，下笔纵横见奇节。琅玕交股铁作刀，凉吹入户声萧骚。清阴常对白日静，修干直拂三秋高。金銮朝退频相过，对竹看图欲忘我。脱却乌纱挂碧枝，扫石还因绿苔坐。周郎造我亦何为，高怀似与主人期。敲门看竹久未厌，便索此图而得之。乡山筋竹闽南路，每叹别来春几度。若能转赠金错刀，不惜琼瑶报君去。
和胡学士冬至后六日游牛首佛窟寺
作者：林环
朝代：明

松下禅扉昼不关，垂萝应许世人攀。黄龙说法诸天在，白马驮经几日还。近户泉声晴雪后，隔林僧影夕阳间。宁须久住烟霞乐，暂得寻幽即是閒。苍苔石径路依微，绝顶风高落木稀。坐见平原千骑合，行逢古寺一僧归。松声听处都忘倦，尘虑消来顿息机。岩畔不知禅衲定，雨花空着薜萝衣。
和胡学士冬至后六日游牛首佛窟寺·其一
作者：林环
朝代：明

松下禅扉昼不关，垂萝应许世人攀。黄龙说法诸天在，白马驮经几日还。近户泉声晴雪后，隔林僧影夕阳间。宁须久住烟霞乐，暂得寻幽即是閒。
和胡学士冬至后六日游牛首佛窟寺·其二
作者：林环
朝代：明

苍苔石径路依微，绝顶风高落木稀。坐见平原千骑合，行逢古寺一僧归。松声听处都忘倦，尘虑消来顿息机。岩畔不知禅衲定，雨花空着薜萝衣。
太液晴波
作者：林环
朝代：明

池头旭日散轻烟，开镜清光近九天。翠柳条长经雨后，绿蘋香暖得春先。御沟流出通金沼，仙派分来自玉泉。在镐几回陪宴乐，咏歌鱼藻继周篇。
太液晴波
作者：林环
朝代：明

池头旭日散轻烟，开镜清光近九天。
翠柳长条经雨后，绿摐香暖得春先。
御沟流出通金水，仙派分来自玉泉。
在镐几回陪宴乐，永歌《鱼藻》继周篇。
居庸叠翠
作者：林环
朝代：明

积翠岧峣北斗傍，云开千叠锦屏张。连峰上接中天近，绝巘遥临朔漠长。雪后烟岚分秀色，春来草木带恩光。太平四海无烽警，不数秦关百二强。
挽梁修撰父
作者：林环
朝代：明

霜露晚凄厉，丛兰殒其芳。隐忧念所怀，耿耿郁中肠。有形会归尽，旦夜乃其常。所惜在远韵，毁兹金玉伤。松楸起寒云，空原俱苍茫。九返不可招，临风独徬徨。
月峰歌为平山上人赋
作者：林环
朝代：明

月峰歌，孤峰壁立何嵯峨。遥岑深夜露寒魄，碧空景泛琉璃波。禅心自与秋空并，皎洁圆明两辉映。一毫不扰天境澄，万籁收声俗嚣静。兹山住锡今几年，上方殊胜犹依然。林泉自喜足幽憩，机关已觉忘尘缘。九夏三冬戒律精，空岩草木应知名。相期后夜访高致，长啸一声山月明。
玉泉垂虹
作者：林环
朝代：明

浮花溅玉落崔嵬，迥出千岩去不回。白日半空疑雨至，青林一道见烟开。月分秋影云边去，风送寒声树杪来。流入宫墙天汉近，还同瀛海绕蓬莱。
紫帽云松图
作者：林环
朝代：明

巍巍紫帽峰，耸翠何盘郁。天地钟秀奇，鬼神护灵窟。原头突见若堂封，精魂出入无寻踪。已睹腾空见佳气，更怜落日生愁容。阴云黯惨结空暝，长松萧飒西风劲。荆蔓深愁兔穴藏，岗岭犹瞻石麟并。嗟哉欲养已无期，流年况复成推移。草木犹伤望中意，霜露那堪死后思。方君此哀我亦有，埋玉空山痛应久。梦魂夜夜绕云松，为问方君曾尔否。
赠谷城老人
作者：林环
朝代：明

孤青湖平霜镜如，湖上时有高人居。春风南亩见耕犊，秋雨华堂闻读书。生平种德老尤力，闾里蜚英方藉藉。惟愿长延龟鹤龄，昨夜星辉映南极。
送人之雅州教官
作者：林环
朝代：明

柳色新未绿，春风到几时。千山怜独往，樽酒不须辞。道在宁忧屈，官閒岂厌卑。菁莪歌乐育，化洽远方夷。
送人还庐陵
作者：林环
朝代：明

养素遁丘壑，云松见高情。兴来发长咏，琅琅金石声。十年湖海上，久闻谪仙名。翘迹不可见，怀人阻遐征。昨闻观光来，曳裾金陵城。馆阁多故交，衣䙬有诸生。矧兹粉署郎，禄养时所荣。凌云未遂愿，胡乃遽言行。盘洲多奇胜，山水秀以明。三径别来久，松筠晚青青。登临多暇时，足以娱暮龄。祖席阻同宴，赠言愧瑶英。
送僧还闽
作者：林环
朝代：明

出世离尘垢，游方暂随缘。却如无心云，出山复还山。泉石想旧游，烟萝翳松关。了知静中意，颇惬物外观。三生契玄谈，临别重流连。独鹤去无迹，落日江天寒。
送宋司狱归昭阳
作者：林环
朝代：明

朔雪遍河关，长亭落照间。几回天上见，独骑日边还。驿路分晴树，州城带远山。清时民讼简，官舍有馀閒。
送宋孔昭还吉水
作者：林环
朝代：明

东风白门道，杨柳黄金丝。攀辕赠远行，别意怆临岐。卓荦羡俊才，芳年真不羁。出门发西叹，策马登皇畿。笑揖荐绅间，骏声歘以驰。相见曾几何，及兹遽言归。尊酒未尽欢，去途念逶迟。片帆挂残雨，沧江浩无涯。愿为东流水，千里远相随。
送族叔致雍
作者：林环
朝代：明

乡园落日思悠悠，岁晏怜君赋壮游。梨岭已看唐事业，竹林还想晋风流。楼高五凤云中见，江阔孤帆雨外收。壮志青云当磊落，征车万里莫淹留。
送林教谕之新涂
作者：林环
朝代：明

拜命之官去，怜君最少年。片帆孤鸟外，尊酒落花前。教学推胡瑗，谈经说郑虔。好为吾道重，无用厌寒毡。